sagorsarker/bangla-wikipedia huggingface dataset:
মযহারুল ইসলাম

প্রফেসর ড. মযহারুল ইসলাম (১ জুলাই ১৯২৯ - ১৪ নভেম্বর ২০০৩) ছিলেন বাংলাদেশের একজন আন্তর্জাতিক খ্যাতিসম্পন্ন লোকাচারবেত্তা, লেখক, গবেষক, শিক্ষাবিদ, লোকতাত্ত্বিক, লোকবিজ্ঞানী, কবি-কথাশিল্পী-সংগঠক ও শিল্পপতি। তিনি রাজশাহী বিশ্ববিদ্যালয়ের উপাচার্য এবং বাংলা একাডেমির প্রথম মহাপরিচালক ছিলেন। শিক্ষায় গুরুত্বপূর্ণ অবদানের জন্য বাংলাদেশ সরকার তাকে ২০২৩ সালে তাকে একুশে পদক প্রদান করে। 
মযহারুল ইসলাম তালগাছী আবু ইসহাক উচ্চ বিদ্যালয় থেকে ১৯৪৫ সালে মেট্রিক পাশ করেন। ১৯৪৭ সালে সিরাজগঞ্জ কলেজ থেকে ইন্টারমিডিয়েট পাশ করেন। এরপর রাজশাহী সরকারি কলেজে বাংলা বিষয়ে অনার্স নিয়ে বিএ ক্লাশে ভর্তি হন। ১৯৪৯ সালে অনার্স পরীক্ষায় বিশ্ববিদ্যালয়ে প্রথম শ্রেণীতে প্রথম স্থান অধিকার করেন। ১৯৫০ সালে ঢাকা বিশ্ববিদ্যালয়ে অনুষ্ঠিত বাংলা এম.এ প্রিভিয়াস পরীক্ষায় এবং ১৯৫১ সালে অনুষ্ঠিত এম এ ফাইনাল পরীক্ষায় তিনি প্রথম বিভাগে প্রথম স্থান অধিকার করেন। একই সঙ্গে তিনি স্বর্ণ পদক এবং কালীনারায়ণ বৃত্তি লাভ করেন।
তিনি ড. মুহম্মদ শহীদুল্লাহ্র তত্ত্বাবধানে ১৯৫৮ সালে রাজশাহী বিশ্ববিদ্যালয় থেকে "মধ্যযুগের বাংলা কাব্যে হেয়াত মামুদ" বিষয়ে পিএইচ.ডি সম্পন্ন করেন। পরে ১৯৬৩ সালে মার্কিন যুক্তরাষ্ট্রের ইন্ডিয়ানা বিশ্ববিদ্যালয় থেকে লোকাচারবিদ্যায় দ্বিতীয় পিএইচ.ডি সম্পন্ন করেন।
মযহারুল ইসলাম ১৯৫২ সালে প্রভাষক হিসেবে ঢাকা কলেজে যোগদান করেন, ১৯৫৩ সালে ঢাকা বিশ্ববিদ্যালয়ের বাংলা বিভাগে সিনিয়র প্রভাষক হিসেবে যোগদান করেন। ১৯৫৭ সালে তিনি ড. মুহম্মদ শহীদুল্লাহ্র ইচ্ছা অনুসারে ঢাবির বাংলা বিভাগ ছেড়ে রাজশাহী বিশ্ববিদ্যালয়ের বাংলা বিভাগের সিনিয়র প্রভাষক হিসেবে যোগদানকরেন। ১৯৬৩ সালে তিনি আমেরিকার শিকাগো বিশ্ববিদ্যালয়ে অতিথি অধ্যাপক হিসেবে কাজ করেন। ১৯৬৪ সালে দেশে ফিরে এসে তিনি রাবির বাংলা বিভাগের অধ্যাপক এবং বিভাগীয় সভাপতির দায়িত্ব গ্রহণ করেন। ১৯৬৫ সালে তিনি কলা অনুষদের ডীন নির্বাচিত হন। ১৯৬৬ সালে তিনি আমেরিকার হার্ভার্ড বিশ্ববিদ্যালয়ের অতিথি অধ্যাপক হিসেবে যোগদান করেন। হার্ভার্ডের মেয়াদ শেষ হবার পর তিনি ক্যালিফোর্নিয়া ইউনিভার্সিটি এ্যাট বার্কলীতে কিছুদিন অতিথি অধ্যাপক হিসেবে দায়িত্ব পালন করেন।
মুক্তিযুদ্ধের সময় মযহারুল ইসলাম স্বাধীন বাংলা বেতার কেন্দ্রে প্রতিদিন পাকিস্তানের বিরুদ্ধে সাহসী ও বলিষ্ঠ বক্তব্য উপস্থাপন করতেন।
বাংলাদেশ স্বাধীন হবার পর মযহারুল ইসলাম ১৯৭২ সালে বাংলা একাডেমির প্রথম মহাপরিচালক হিসেবে দায়িত্বগ্রহণ করেন। ১৯৭৪ সালের ১৯ আগস্ট তারিখে মযহারুল ইসলাম রাজশাহী বিশ্ববিদ্যালয়ের উপাচার্য পদে যোগদান করেন। ১৯৭৯-১৯৮৪ সাল পর্যন্ত তিনি ভারতের কলকাতা বিশ্ববিদ্যালয়, বিশ্বভারতী বিশ্ববিদ্যালয়, রাঁচী বিশ্ববিদ্যালয়, তামিলনাড়র– আল্লামনাই বিশ্ববিদ্যালয়, দিল্লীর নেহেরু বিশ্ববিদ্যালয়সহ বিভিন্ন বিশ্ববিদ্যালয়ের অতিথি অধ্যাপক হিসেবে দায়িত্বপালন করেন। ১৯৮৭ সালে তিনি স্প্যারো এ্যাপারেলস্ লিমিটেড নামে পোশাক শিল্পকারখানা প্রতিষ্ঠা করেন ও আজীবন এর নির্বাহী পরিচালক হিসেবে দায়িত্বপালন করেন।
১৯৬৮ সালে মযহারুল ইসলামকে কবিতায় বাংলা একাডেমি পুরস্কার প্রদান করা হয়। ১৯৭০ সালে তাকে তৎকালীন পাকিস্তানের উচ্চতম সাহিত্য পুরস্কার “দাউদ পুরস্কার” প্রদান করা হয়।
নাজমুল হক সরকার

নাজমুল হক সরকার একজন আইনজীবী ও রাজনীতিবিদ, তিনি পাকিস্তানের জাতীয় পরিষদের নির্বাচিত সদস্য ছিলেন। ১৯৭১ সালে বাংলাদেশের মুক্তিযুদ্ধে নিহত হন এবং বাংলাদেশের তাকে শহীদ হিসাবে স্বীকৃতি দেয়।
নাজমুল সরকার রাজশাহীর জেলা বাঘা উপজেলা হরিরামপুরে ১৯৩৭ সালে জন্মগ্রহণ করেন। তিনি ১৯৫২ সালে কালিদশখালী বিদ্যালয় থেকে এবং ১৯৫৫ সালে রাজশাহী কলেজ থেকে স্নাতক ডিগ্রি অর্জন করেন। পরে তিনি আইন বিভাগে স্নাতক ডিগ্রি অর্জন শেষে রাজশাহীর জেলা বারে যোগদান করেন।
সরকার টানা দুইবার রাজশাহীর জেলা বারের সাধারণ সম্পাদক হিসাবে দায়িত্ব পালন করেন। তিনি ১৯৬৬ সালে ঢাকা হাইকোর্টের বারে যোগদান করেন। তিনি রাজশাহী জেলা সহ-সভাপতি এবং পরবর্তীকালে বাংলাদেশ আওয়ামী লীগের সভাপতি হিসাবে দায়িত্ব পালন করেন। ১৯৭০ সালে তিনি আওয়ামী লীগের টিকিটে রাজশাহী -৮ আসন থেকে পাকিস্তানের জাতীয় সংসদ সদস্য নির্বাচিত হয়েছিলেন। তিনি একাত্তরে রাজশাহীতে অসহযোগ আন্দোলনে সাংগঠনিক তৎপরতা চালান।
১৯৭১ সালের ২৫ শে মার্চ অপারেশন সার্চলাইট এবং বাংলাদেশ মুক্তিযুদ্ধের শুরুতেই তাকে পাকিস্তান সেনাবাহিনী তাকে ধরে নিয়ে যায় এবং আর কখনও তাকে দেখা যায়নি। বাংলাদেশের স্বাধীনতার পর, সরকার ১৯৭২ সালে রাজশাহী জেলার কাদিরগঞ্জে শহীদ নাজমুল হক উচ্চ বিদ্যালয় প্রতিষ্ঠা করে। ১৯৯৮ সালের ১৪ নভেম্বরে বাংলাদেশ ডাকঘর তার নামে স্মারক ডাকটিকিট প্রকাশ করে।
মোরগ

একটি মোরগ, একটি পুরুষ মুরগি।
"রুস্টিং" হ'ল দিনে ঘুমানোর জন্য পাহারা দেওয়া, যা উভয় লিঙ্গই করে। মোরগ বহুগামী, তবে একবারে ডিমের বেশ কয়েকটি বাসা রক্ষা করতে পারে না। তিনি তার মুরগিরা যে অঞ্চলে বাসা বাঁধে সেই জায়গাটি পাহারা দেয় এবং তার অঞ্চলে প্রবেশকারী অন্যান্য মুরগীদের আক্রমণ করে। দিনের সময়, একটি মোরগ প্রায়শই একটি উচ্চ স্থান, সাধারণত মাটি থেকে উচুঁতে থাকে, তার দলের উপর নজর রাখার জন্য। শিকারীরা কাছাকাছি থাকলে এবং তার অঞ্চলে কেউ প্রবেশ করলে বিপদ সংকেত হিসাবে সাবধান করতে সে ঘন ঘন ডাকতে থাকে।
মোরগ প্রায় চারমাস বয়সেই কর্ক্শভাবে ডাকাডাকি শুরু করে। এই কর্কশস্বরে ডাকা মোরগ হওয়ার অন্যতম প্রধা্ন লক্ষণ।
মোরগ লড়াই (Cockfight) বিশ্বে প্রচলিত প্রাচীনতম জনপ্রিয় খেলার মধ্যে অন্যতম। সাধারণত প্রশিক্ষণপ্রাপ্ত দুটি মোরগ একে অপরের বিরুদ্ধে রক্তাক্ত লড়াইয়ের ন্যায় প্রতিযোগিতায় অবতীর্ণ হয়। শক্ত ঠোঁট ও নখের সাহায্যে এ লড়াই চলে। যেকোনো একটি মোরগের মৃত্যুবরণ কিংবা লড়াইয়ে অপারগতা প্রকাশ করার মাধ্যমে প্রতিযোগিতায় সমাপ্তি ঘটে।এখনো ভারত, আর্জেন্টিনা, ইন্দোনেশিয়া, ফিলিপাইনসহ বিশ্বের অনেক দেশেই মোরগ লড়াই হয়।
মুরগীহাঁস
আলবেনিয়ার মুসলিম সম্প্রদায়

আলবেনিয়ার মুসলিম সম্প্রদায় () আলবেনিয়ার মুসলিমদের একটি স্বাধীন ধর্মীয় সংস্থা, যা ১৯২৩ সালের ২৪ ফেব্রুয়ারি থেকে বিদ্যমান। সংস্থাটির সদর দপ্তর তিরানায় অবস্থিত এবং বর্তমানে এর প্রধান মুফতি বুজার স্পাহিউ।
সংগঠিত ইসলামী ধর্মীয় জীবন আলবেনিয়া থেকে অস্তিত্ব হয়েছে সময় উসমানীয় সাম্রাজ্য শুরু দেওয়ার এই অঞ্চল. সমস্ত মুসলমানদের মধ্যে যারা বসবাস উসমানীয় সাম্রাজ্যের অংশ ছিল মুসলিম সম্প্রদায়ের নেতৃত্বে করে সুলতান যারা প্রতিস্থাপিত ভূমিকা খলিফা. রাজত্বের সময় করে সুলতান মুরাদ II এ প্রতিযোগিতায় এর খলিফা স্থানান্তর করা হয় "গ্র্যান্ড মুফতি". তারপর থেকে, গ্র্যান্ড মুফতি ছিল শীর্ষক "শেইখুল-ইসলাম" এবং বিবেচিত ছিল সর্বোচ্চ ধর্মীয় কর্তৃপক্ষের মধ্যে অটোমান সাম্রাজ্য. তবে প্রতিটি অঞ্চলের দ্বারা অধ্যুষিত মুসলিম ছিল তার নিজের মুফতি মধ্যে যারা ছিল, একটি নিম্ন অবস্থান আর শাইখুল"-ইসলাম". পরে স্বাধীনতার আলবেনিয়া ১৯১২সালে ইসলামিক কমিউনিটি, আলবেনিয়া হতে চলেছে কর্তৃপক্ষের অধীনে নিয়ে শাাাাাইখুলইখুইখই"-ইসলামের" মধ্যে কনস্টান্টিনোপল পর্যন্ত,১৯২৩ সালে নিম্নলিখিত সরকার প্রোগ্রাম আলবেনিয়ান মুসলিম কংগ্রেস আহূত এ তিরানা ভঙ্গ করার সিদ্ধান্ত নিয়েছে সঙ্গে খিলাফত (শাইখুল-"ইসলাম") এবং নির্মিত মুসলিম সম্প্রদায়ের মধ্যে আলবেনিয়া.
সময় ১৯৪১ থেকে ১৯৪৪ করে ইসলামী কমিউনিটি কসভা ছিল কর্তৃপক্ষের অধীনে নিয়ে মুসলিম সম্প্রদায়ের মধ্যে আলবেনিয়া. কমিউনিটি হবে সক্রিয় না হওয়া পর্যন্ত ১৯৬৭ সালে যখন কমিউনিস্ট শাসন এর আনোয়ার হক্্সা ঘোষণা আলবেনিয়া একমাত্র অ-ধর্মীয়, দেশ, বিশ্বের নিষিদ্ধ সব ধরনের ধর্মীয় অনুশীলন জন. পরে পতনের কমিউনিজম, নভেম্বর ১৬, ১৯৯০, মুসলিম সম্প্রদায়ের মধ্যে আলবেনিয়া ছিল পুনরায় অধীন প্রতিষ্ঠিত গ্র্যান্ড মুফতি মুহাম্মাদ সাবরি Koçi.
শুরুতে সঙ্গে সন্ত্রাসের বিরুদ্ধে যুদ্ধ করে জর্জ ডাব্লিউ বুশ, অধিকাংশ আরব এনজিও তহবিল প্রতিষ্ঠান এর KMSH চালিত হয়, দেশের বাইরে বা কমাতে ছিল, তাদের কার্যকলাপ. তারপর থেকে তুর্কী সংগঠন - যারা প্রধানত হয় যে বন্ধ আধ্যাত্মিক প্রচারক ততুত ভিত্তি করে মার্কিন যুক্তরাষ্ট্র - নেন, এটা উপর নিয়ন্ত্রণ. এই Gülen আন্দোলন নিয়ন্ত্রণ, পাঁচ, সাত আউট Madrasas দেশে. নির্বাচনের Skënder Bruçaj মাথা KMSH দ্বারা লেগেই ছিল বিতর্ক. কিছু মনে এবং অন্যান্য মুসলিম যাজক হিসাবে এটি দেখা যাবে যে অবৈধ contravened নিয়ম KMSH গণ্য এবং তার টিলা, অবস্থান হিসাবে একটি অভ্যুত্থান করে Gülen আন্দোলন.
জি নিউজ

জি নিউজ হল ভারতীয় টেলিভিশন চ্যানেল। এটি ১৯৯৯ সালের ৬ই জুলাই চালু হয়। এটি জি মিডিয়ার আওতাধীন ও এসেল গ্রুপের সহযোগী প্রতিষ্ঠান।
এটি স্ট্রিং অপারেশনের প্রতিবেদনে প্রকাশ হয়েছিল এই চ্যানেলটি জিন্দল গ্রুপের নিকট থেকে ₹১০০ কোটি নিতে চেয়েছিল। এই ঘটনায় দুজন অভিজ্ঞ সাংবাদিক সুধীর চৌধুরী ও সমীর আহলুওয়ালিয়া গ্রেফতার হন। নবীন জিন্দাল "জি নিউজ"-কে তার কাছ থেকে কয়লা কেলেঙ্কারির খবর না প্রকাশ করার শর্তে ১০০ কোটি রুপী হাতিয়ে নেওয়ার অভিযোগ করে। "জি নিউজ" এই অভিযোগ অমূলক বলে দাবী করে এবং জিন্দালকে তাদের জিন্দাল স্টিলের কয়লা কেলেঙ্কারি তদন্ত বন্ধের জন্য ২৫ কোটি রুপীর প্রস্তাব দেওয়ার জন্য পাল্টা অভিযুক্ত করে।
"জি নিউজ" লাইন অব কনট্রোলে ভারতীয় সেনাদের অবরোধ নিয়ে সম্প্রচারের জন্য লস্কর-ই-তাইবার জঙ্গী হাফিজ মুহাম্মদ সাঈদের নিকট থেকে উন্মুক্ত হুমকি পায়।
বিজনেস স্ট্যান্ডার্ড

বিজনেস স্ট্যান্ডার্ড হল ভারতের সর্ববৃহৎ ইংরেজি ভাষার দৈনিক সংবাদপত্রের সংস্করণ। এটি বিজনেস স্ট্যান্ডার্ড লিমিটেড (বিএসএল) কর্তৃক ইংরেজি ও হিন্দি ভাষায় প্রকাশিত সংবাদপত্র। ১৯৭৫ সালে প্রতিষ্ঠিত সংবাদপত্রটি আর্থিক সংবাদ, মতামত ও অন্তর্জ্ঞানের পাশাপাশি ভারতের অর্থনীতি, অবকাঠামো, আন্তর্জাতিক ব্যবসা ও বাণিজ্য, স্টক ও মুদ্রা বাজার, সুশাসন নিয়ে সংবাদ প্রকাশ করে থাকে।
১২টি আঞ্চলিক কেন্দ্রে ইংরেজি ভাষার সংস্করণ প্রকাশিত হয়, সেগুলো হল মুম্বই, নয়াদিল্লি, কলকাতা, বেঙ্গালুরু, কোয়েম্বাটুর, চেন্নাই, আহমেদাবাদ, হায়দ্রাবাদ, চণ্ডীগড়, পুনে, লখনৌ, ভুবনেশ্বর, ও কোচি। এটি ভারত জুড়ে ১,০০০-এর অধিক শহরে ও নগরে পাঠকদের কাছে পৌঁছে থাকে।
মিড ডে

মিড ডে (ইংরেজিতে স্টাইলিশভাবে mid-day লেখা হয়) হল ভারতীয় প্রাতকালীন দৈনিক সংবাদপত্র। এটি ১৯৭৯ সালে প্রতিষ্ঠিত। মুম্বই, দিল্লি, বেঙ্গালুরু ও পুনে শহরে এই সংবাদপত্রের বিভিন্ন ভাষার সংস্করণ প্রকাশিত হত। ২০১১ সালে দিল্লি ও বেঙ্গালুরুর সংস্করণ বন্ধ হয়ে যায়। ২০১৪ সালে জাগরণ প্রকাশন "মিড ডে"-র পুনের প্রকাশনাও বন্ধ করে দেয়। বর্তমানে এটি কেবল মুম্বইয়ে প্রকাশিত হয়।
</ref>
কানকুজো প্রদেশ

কানকুজো প্রদেশ বুরুন্ডির একটি প্রদেশ। এটি বুরুন্ডির ১৮টি প্রদেশের একটি। প্রদেশটি দেশটির পূর্বাঞ্চলে অবস্থিত, প্রদেশটির আয়তন ১,৯৬৫ বর্গকিলোমিটার। প্রদেশের রাজধানী হল কানকুজো।
কানকুজো প্রদেশটি পাঁচটি কমুনেতে বিভক্ত; প্রত্যেকটি নির্বাচিত ২৫ জন সদস্যের পরিষদ দ্বারা পরিচালিত হয়।
প্রত্যক্ষ সাম্প্রদায়িক এবং জাতীয় সংসদ নির্বাচন ৩ জুন এবং ৪ জুলাই ২০০৫ সালে বুরুন্ডিতে অনুষ্ঠিত হয়।
কৌস্তুভ মণি

একাধিক হিন্দু পৌরাণিক গ্রন্থ অনুসারে কৌস্তুভ (সংস্কৃত ভাষায় দেবনাগরী লিপিতে : कौस्तुभ:) হলো একটি দৈবরত্ন বা মহামূল্যবান মণি৷ এই মণিটি ছিলো শ্রীবিষ্ণুর অধিকারে, যিনি ক্ষীরসাগরে শেষনাগের ওপর অনন্ত শয্যায় ধ্যনরত অবস্থাতে থাকেন৷ হিন্দু ধর্মের বিভিন্ন পুস্তকে এই রত্নটিকে পৃৃথিবীর অন্যতম মূল্যবান রত্নগুলির একটি বলে উল্লেখ করা হয়েছে৷
হিন্দু পুরাণ মতে, অসুরদের কাছে দেবতাদের পরাজয়ের পর বিষ্ণুর পরামর্শে তারা যেন অসুরগণের সাথে কুটনৈতিকভাবে সম্বন্ধ স্থাপন করে৷ দেবগণ অসুরকুলের সাথে আঁতাত করে আলাপ আলোচনায় বসে এবং নিজেদের মধ্যে ঠিক করেন যে তারা সমুদ্রমন্থনের মাধ্যমে অমৃৃতের খোঁজ আনবেন এবং তা তারা নিজেদের মধ্যে ভাগাভাগি করে নেবেন৷ যদিও বিষ্ণু দেবতাদের আশ্বস্ত করেন যে তিনি ষড়যন্ত্র করে এমন ব্যবস্থা করবেন যেন ঐ অমৃৃত শুধুমাত্র দেবতারাই আস্বাদিত করতে পারেন৷ সমুদ্রমন্থনে সমস্ত প্রকার ভেষজসমূহ এবং চৌদ্দ প্রকার রত্ন উত্থিত হয়, যা দেবতাগণ এবং অসুরগণের মধ্যে ভাগাভাগি হয়ে যায়৷ যদিও পুরাণে ১৪ টি রত্নোত্থানের কথা উল্লেখ রয়েছে কিন্তু অন্যান্য বিভিন্ন পুস্তকে এই রত্নের সংখ্যা ৯ থেকে ১৪ অবধি উল্লেখ পাওয়া যায়৷ সর্বাধিক উল্লেখপ্রাপ্ত রত্নগুলি শিব, বিষ্ণু, মহর্ষিগণ, দেব এবং অসুরগণের মধ্যে ভাগাভাগি হয়৷ প্রাপ্ত চতুর্থ রত্ন হিসাবে রয়েছে কৌস্তুভ মণির নাম৷ এটির উজ্জ্বল প্রকাশের মাধ্যমে এটি পূর্ণ চেতনাকে বিকশিত করে৷ ভগবান শিব বলেছিলেন যে এই বিশ্বব্রহ্মাণ্ডে একমাত্র বিষ্ণু ছাড়া অন্যকারো এই মণিটির বুদ্ধিমত্তা ও ঔজ্জ্বল্য ধারণ করার ক্ষমতা নেই৷ এটি বিষ্ণু ছাড়া অন্য কেও বহন করলেই এই মণির গুণে ঐ ব্যক্তি বা বাহকের মন নিজে থেকেই দূূষিত হবে এবং তিনি আস্তে আস্তে লোভী হয়ে উঠবেন বলে উল্লেখ রয়েছে৷ এই মণি সর্বদা শ্রীবিষ্ণুর বক্ষভাগ অলংকৃত করে৷
মুশফিকুর রহমান (রাজনীতিবিদ)

জনাব আলহাজ্ব মুশফিকুর রহমান এমপি বাংলাদেশী বর্ষীয়ান রাজনীতিবিদ। সাবেক সচিব, বিশ্ব ব্যাংকের সাবেক বিকল্প নির্বাহী পরিচালক ও ব্রাহ্মণবাড়িয়া-৪ (আখাউড়া ও কসবা) আসনের সাবেক সংসদ সদস্য এবং অর্থ মন্ত্রণালয়ের সংসদীয় স্থায়ী কমিটির সাবেক সভাপতি।তিনি দেশ টিভির প্রতিষ্ঠাতা ছিলেন।তিনি বাংলাদেশ জাতীয়তাবাদী দল (BNP) এর চেয়ারপার্সনের উপদেষ্টা পরিষদের ৪নং সম্মানিত সদস্য এবং বর্তমান ব্রাহ্মণবাড়িয়া জেলা বিএনপির উপদেষ্টা পরিষদের ২নং সদস্য। 
জনাব মুশফিকুর রহমান বাংলাদেশ সিভিল সার্ভিসের (বিসিএস) প্রশাসন ক্যাডারের একজন কর্মকর্তা ছিলেন। বিসিএসের মাধ্যমে প্রশাসন ক্যাডারে যোগদান করেন। তাঁর দীর্ঘ প্রশাসনিক ক্যারিয়ারে তিনি বিভিন্ন গুরুত্বপূর্ণ পদে দায়িত্ব পালন করেছেন, যার মধ্যে রয়েছে সহকারী কমিশনার, উপসচিব, যুগ্ম সচিব, অতিরিক্ত সচিব, সচিব এবং বিশ্ব ব্যাংকের বিকল্প নির্বাহী পরিচালক পদ। 
২০০১ সালের অষ্টম জাতীয় সংসদ নির্বাচনে তিনি বাংলাদেশ জাতীয়তাবাদী দল এর প্রার্থী হয়ে সাংসদ নির্বাচিত হন।
মুশফিকুর রহমান ব্রাহ্মণবাড়িয়া জেলার আখাউড়া উপজেলায় ছতুরা শরীফ গ্রামের পশ্চিম পাড়ায় এক সম্ভ্রান্ত পরিবারে জন্মগ্রহণ করেন।
জনাব আলহাজ্ব মুশফিকুর রহমান বাংলাদেশ জাতীয়তাবাদী দলের রাজনীতিবিদ। এর আগে তিনি সাবেক সচিব, বিশ্ব ব্যাংকের সাবেক বিকল্প নির্বাহী পরিচালক ছিলেন।তিনি দেশ টিভি নামে টিভি চ্যানেল প্রতিষ্ঠা করেন এবং দেশনেত্রী বেগম খালেদা জিয়ার নামে নাম করন করেন দেশ টিভি। 
৯ই মে ২০২৫ তারিখে তাকে ব্রাহ্মণবাড়িয়া জেলা বিএনপির পূর্ণাঙ্গ কমিটির ২ নং উপদেষ্টা করা হয়েছে ২০০১ সালের অষ্টম জাতীয়।তিনি আসন্ন ১৩ তম জাতীয় সংসদ নির্বাচনে ব্রাহ্মণবাড়িয়া ৪ আসন থেকে বাংলাদেশ জাতীয়তাবাদী দল (BNP) এর সবথেকে শক্তিশালী নমিনেশন প্রার্থী।
ব্রাহ্মণবাড়িয়া-৪ (আখাউড়া ও কসবা) আসন থেকে তিনি ২০০১ সালের অষ্টম জাতীয় সংসদ নির্বাচনে বিএনপির প্রার্থী হিসেবে সংসদ সদস্য নির্বাচিত হন।তিনি তার সংসদীয় আসনে ব্যাপক জনপ্রিয়।একজন সৎ নির্ভীক এবং দুর্নীতিমুক্ত সাবেক আমলা ও রাজনীতিবিদ হিসেবে মুশফিকুর রহমানের ব্যাপক জনপ্রিয়তা রয়েছে, স্থানীয় জনগণ ও তৃণমূল বিএনপি'র নেতা কর্মীরা মুশফিকুর রহমানকে অভিভাবক বলে মনে করেন। বিএনপির চেয়ারপারসনের উপদেষ্টা (ভাইস-চেয়ারম্যান পদ মর্যাদা)হিসেবে দায়িত্ব পালন করছেন।আসন্ন সংসদ নির্বাচনের সবচেয়ে জনপ্রিয় এবং হেভিওয়েট প্রার্থী হিসেবে বিএনপির নমিনেশন প্রার্থী জনাব আলহাজ্ব মুশফিকুর রহমান।
৬.বাংলাদেশ জাতীয়তাবাদী দল https://www.facebook.com/share/p/18TPe4oxPZ/
উদয়ন এক্সপ্রেস

উদয়ন এক্সপ্রেস (ট্রেন নং- ৭২৩/৭২৪) বাংলাদেশ রেলওয়ের অধীনে চট্টগ্রাম থেকে সিলেট পর্যন্ত চলাচলকারী একটি আন্তঃনগর ট্রেন। এই ট্রেনটি বর্তমানে ইন্দোনেশিয়া থেকে আগত এমজি পিটি ইনকা কোচ দ্বারা চলাচল করে। এটি চট্টগ্রাম সিলেট রুটে ২য় আন্তঃনগর হিসেবে চালু হয় উদয়ন এক্সপ্রেস। উদয়ন এক্সপ্রেস ১৬ই মে ১৯৮৮ খ্রিষ্টাব্দে উদ্বোধন হয়। উদয়ন এক্সপ্রেস ছাড়াও চট্টগ্রাম সিলেট রুটে পাহাড়িকা এক্সপ্রেস চলাচল করে।
রূপসা এক্সপ্রেস

রূপসা এক্সপ্রেস(ট্রেন নম্বর- ৭২৭/৭২৮) বাংলাদেশ রেলওয়ের অধীনে পরিচালিত খুলনা থেকে চিলাহাটি পর্যন্ত চলাচলকারী একটি আন্তঃনগর ট্রেন। এটি একটি জনপ্রিয় ও বিলাসবহুল আন্তঃনগর ট্রেন। যা বাংলাদেশ রেলওয়ে একটি অন্যতম দীর্ঘ রুট। রূপসা এক্সপ্রেস ছাড়াও খুলনা-চিলাহাটি রুটে সীমান্ত এক্সপ্রেস চলাচল করে।
বাংলাদেশে যে কয়েকটি দীর্ঘ রেল রুট রয়েছে তার মধ্যে খুলনা চিলাহাটি অন্যতম। ব্রডগেজে চলাচলকারী রূপসা এক্সপ্রেস উদ্বোধন হয় ৫ই মে ১৯৮৬ খ্রিস্টাব্দে।
মেঘনা এক্সপ্রেস

মেঘনা এক্সপ্রেস (ট্রেন নম্বর ৭৩১/৭৩০) বাংলাদেশের একটি আন্তঃনগর ট্রেন সার্ভিস। এটি চট্টগ্রাম জেলার চট্টগ্রাম রেলওয়ে স্টেশন থেকে চাঁদপুর জেলার চাঁদপুর রেলওয়ে স্টেশন পর্যন্ত চলাচল করে, এবং যাত্রাপথে ফেনী ও কুমিল্লা জেলাকে সংযুক্ত করে। এটি বাংলাদেশ রেলওয়ে দ্বারা পরিচালিত হয়। এটি ১৯৮৫ সালে চালু হয় ও চট্টগ্রাম-চাঁদপুর রুটে চলা একমাত্র আন্তঃনগর ট্রেন।
মেঘনা এক্সপ্রেস ভ্যাকুয়াম কোচের ১৭/৩৪ লোডে চলে। পূর্বে এর লোড ছিলো ১৯/৩৮। এই ট্রেনে ক্লাস ২৯০০ অথবা ক্লাস ২৬০০ এর লোকোমোটিভ ব্যবহার করা হয়।
মেঘনা এক্সপ্রেস খুবই লাভজনক ট্রেন যা চট্টগ্রামের সাথে বাংলাদেশের দক্ষিনাঞ্চলের একাধিক জেলার সাথে সম্পর্কিত করেছে। মেঘনা নদীর মাধ্যমে বরিশাল জেলার অনেক নিয়মিত যাত্রী চট্টগ্রামের সাথে যোগাযোগের জন্য এই ট্রেন ব্যবহার করে। এমন জনপ্রিয়তার জন্য এই ট্রেনে আরেকটি রেক চালু করার প্রস্তাব করা হয়েছিলো, যদিও এখনও এই ট্রেন একটি রেকেই চলে।
যাত্রী চাহিদা বিবেচনা করে লাভজনক এই রুটে আরেকটি আন্ত:নগর ট্রেন চালু করার জন্যে অত্র রুটের যাত্রীদের দীর্ঘ দিনের দাবি, অথবা মেঘনা এক্সপ্রেস কে চাঁদপুর - চট্টগ্রাম - চাঁদপুর - চট্টগ্রাম - চাঁদপুর রুটে দৈনিক ২ বার চালানোর দাবি করে আসছেন।
আতিয়া ইসলাম এ্যানি

আতিয়া ইসলাম এ্যানি একজন বাংলাদেশী নারীবাদী শিল্পী।যিনি তার কর্মের মাধ্যমে নারীর নির্যাতন এর বিভিন্ন চিত্র তুলে ধরেন ।। দিলারা বেগম জলি, কনক চাঁপা চাকমা , এবং ফারিহা জেবার মতো নারী শিল্পীদের সাথে আন্দোলনের অংশ হিসেবে চিত্র কর্ম করেন ।১৯৯০-এর দশকে বাংলাদেশের জনপ্রিয়তায় ছিলেন। 
১৯৮২ সালে এ্যান ঢাকা বিশ্ববিদ্যালয় এর চারুকলা ইনস্টিটিউট থেকে অঙ্কন ও চিত্রকলার বিএফএ এবং ১৯৮৫ সালে একই বিশ্ববিদ্যালয় হতে অঙ্কন ও চিত্রকলার এমএফএ ডিগ্রী অর্জন করেন ।
আতিয়া ইসলাম এর কর্ম "বাংলাদেশের মহিলা শিল্পীদের মধ্যে নতুন করে জাগ্রত চেতনার প্রমাণ হিসাবে চিহ্নিত করা হয়েছে", তার "নারী এবং সমাজ" সিরিজটি প্রভাবশালী, পুরুষকথার সাথে ব্যঙ্গ হিসাবে এবং একইসাথে পিতৃতান্ত্রিক ব্যবস্থায় আক্রমণ হিসাবে চিহ্নিত করা হয়েছে। নারীরা কেবল যৌন সামগ্রী হিসাবে দেখা হয় 
পরাবাস্তববাদী এবং কল্পনার ছোঁয়া রয়েছে, বিদ্রূপ ও হাস্যরসযুক্ত কাজটি দুর্ভাগ্যজনক এবং ক্ষমতার অপব্যবহারের দ্বারা চালিত করুণ পরিস্থিতি তুলে ধরে এবং সামাজিক সমালোচনার সুস্পষ্ট বার্তাটি সর্বত্র চলছে। 
১৯৮১ এবং ২০০৯ এর মধ্যে, তার কর্ম চীন, মার্কিন যুক্তরাষ্ট্র, ভারত, যুক্তরাজ্য, ফ্রান্স, মায়ানমার এবং বাংলাদেশের ৬০ টিরও বেশি গ্রুপ শো তে প্রদর্শনী হয়েছে 
২০০৯-এ, তিনি বেঙ্গল গ্যালারী অফ ফাইন আর্টস-এ 'ইনপুসিভস টাইম' শীর্ষক একক প্রদর্শনী করেছিলেন , "আধিপত্যবাদী পুরুষ কল্পকাহিনীর প্রতি ব্যঙ্গ এবং পুরুষতান্ত্রিক ব্যবস্থার ঘোলাটে আক্রমণ যেখানে নারীরা সর্বদা যৌন বস্তু হয়ে থাকে "
আমির হোসেন বাবু

আমির হোসেন বাবু (২৮ মার্চ ১৯৫২ - ৯ জুলাই ২০০৩) একজন বাংলাদেশী নৃত্যশিল্পী ও কোরিওগ্রাফার। তিনি বেস্ট কোরিওগ্রাফির জন্য দুইবার জাতীয় চলচ্চিত্র পুরস্কার পেয়েছেন ১৯৯২ সালে বেপরোয়া ছবির জন্য এবং ২০০১ সালে মেঘলা আকাশের জন্য।
বাবুই প্রথম অভিনেতা ফেরদৌস আহমেদ কে তৈরি করেছিলেন। ১৯৯৭ সালে সালমান শাহের মৃত্যুর পরে তিনি নাচ ময়ূরী নাচ নামে একটি নৃত্যভিত্তিক চলচ্চিত্র নির্মাণের পরিকল্পনা করেছিলেন। যেহেতু সালমান শাহ অকাল মৃত্যুবরণ করেছিলেন, তাই তাঁর দরকার ছিল এক নতুন নায়কের। তিনি নতুন নায়কের জন্য অডিশন দিয়েছিলেন এবং এই চরিত্রের জন্য ফেরদৌসকে বেছে নিয়েছিলেন। 
বাবু প্রখ্যাত কণ্ঠশিল্পী সাবিনা ইয়াসমিনের সাথে বিবাহবন্ধনে আবদ্ধ হন। তাঁর মৃত্যুর আগেই তাঁদের বিবাহবিচ্ছেদ ঘটে। সাবিনা-বাবু দম্পতির একমাত্র ছেলে শ্রাবণ।
মিস লোলিতা (১৯৮৫)
জাহিদ আকবর

জাহিদ আকবর একজন বাংলাদেশী গীতিকার। তিনি অ্যালবাম এবং চলচ্চিত্রের জন্য গান রচনা করেছেন। তারমধ্যে "নীলাঞ্জনা" (২০১১), "প্রিয়তমা (২০১১), "সত্যি করে বল" (২০১৬), "দেহবাজি" (২০১৭) ইত্যাদি অ্যালবাম উল্লেখযোগ্য।
জাহিদ ২০০০ সালে কর্মজীবন শুরু করেছিলেন। কবি কাওসার আহমেদ চৌধুরী তাকে গানের কথা লেখার জন্য অনুপ্রাণিত করেছিলেন। ২০১১ সালে তিনি নুসরাত ইমরোজ তিশা অভিনীত "নীলাঞ্জনা", "ভালোবাসি তোমায়" এবং ডুব সাতার চলচ্চিত্রের গান লেখেছেন। ২০১৩ সালে, তিনি তারকাটার গানের কথা লিখেছিলেন, এবং পলক মুছল এবং সুনিধি চৌহানের মতো বলিউড গায়ক তার গানের জন্য কণ্ঠ দিয়েছেন। ২০১৫ সালে, তিনি সাবিনা ইয়াসমিন-এর জন্য "এক চোখে সুর তোমার" রচনা করেন তার মেয়ে বাধন একই গানের আরেকটি সংস্করণে কণ্ঠ দিয়েছিলেন। একই বছর, তিনি 'মেঘে ঢাকা শহর' টেলিফিল্মটির জন্য "কেউ বনের আরলে" গান লিখেছিলেন যাতে কণ্ঠ দেন হাবিব ওয়াহিদ। তিনি তার লেখা সেরা গান হিসেবে ন্যান্সির গাওয়া "ডুব সাতার" "দুই দিকে বসবাস", আরেফিন রুমির "প্রিয়তামা", বাপ্পা মজুমদার "শুন্য", "আরাধোনা" এবং 'মোস্ট ওয়েলকাম ২' চলচ্চিত্রের "ভেজা ভেজা হাওয়া" গান উল্লেখ করেছেন।
আসিফ ইকবাল (গীতিকার)

আসিফ ইকবাল (জন্ম:১২ অক্টোবর) একজন বাংলাদেশী গীতিকার ও সুরকার। এছাড়াও, তিনি বাংলাদেশের অন্যতম সফল কর্পোরেট ব্যক্তিত্ব। দেশের খ্যাতিমান একাধিক প্রতিষ্ঠানে বহুমাত্রিক ও নানান উদ্ভাবনী কাজ তিনি প্রশংসিত হন।
আসিফ ইকবাল চট্টগ্রাম জেলার সাতকানিয়া উপজেলার কাঞ্চনা ইউনিয়নে জন্মগ্রহণ করেন।
আসিফ ইকবাল চট্টগ্রামের সেন্ট প্লাসিড্‌স হাই স্কুল ও চট্টগ্রাম কলেজিয়েট স্কুল থেকে মাধ্যমিক শিক্ষা সম্পন্ন করেন এবং চট্টগ্রাম কলেজ থেকে এইচএসসি পাশ করেন। এছাড়াও, তিনি ঢাকা বিশ্ববিদ্যালয়ের ইনস্টিটিউট অব বিজনেস অ্যাডমিনিস্ট্রেশন থেকে মার্কেটিংয়ে স্নাতকোত্তর সম্পন্ন করেন।
আসিফ ইকবাল প্রায় ৩০ বছর ধরে গান লিখে চলেছেন। চলচ্চিত্র এবং অ্যালবামের গানের জন্য তিনি সবচেয়ে বেশি পরিচিত হন। ২০১৭ সালে তিনি ১২ তম চ্যানেল আই মিউজিক অ্যাওয়ার্ডে সেরা গীতিকার হন। এছাড়াও, ২০১৯ সালে ৭ম বিএমজেএ "মিউজিক অ্যাওয়ার্ড - ২০১৯" এ সেরা গীতিকার নির্বাচিত হন। তিনি আসিফ আকবর দ্বারা গাওয়া জনপ্রিয় গান সাদা আর লাল এর গীতিকার। তিনি অনিমেষ আইচ এর চলচ্চিত্র ভয়ঙ্কর সুন্দর এর সাউন্ডট্র্যাক রচনা করেছিলেন। তার লেখা বিভিন্ন গানে কণ্ঠ দিয়েছেন নকীব খান, বাপ্পা মজুমদার, জেমস, পার্থ বড়ুয়া, শাকিলা জাফর, কনকচাঁপা, ফাহমিদা নবী, ন্যান্সি, কনা, এলিটা, নিশিতা বড়ুয়া, শফিক তুহিন, বালামসহ বহু খ্যাতিমান শিল্পী। আসিফ ইকবালের লেখা অনলাইন জগতে প্রথম ভাইরাল গান 'জীবনের আয়না'। এই গানটির সুর ও সঙ্গীত করেন রাকিব মুসাব্বির এবং কন্ঠ দেন শিল্পী পারভেজ সাজ্জাদ। এই গানটি 'অভিমানী আকাশ' অ্যালবামে স্থান পায়। এই অ্যালবামের সবগুলো গান আসিফ ইকবালের লেখা ছিল। অ্যালবামটি ২০১২ সালে তার নিজস্ব অডিও কোম্পানি 'গানচিল' থেকে প্রকাশিত হয়।'। 
আসিফ ইকবাল মেঘনা গ্রুপ অব ইন্ডাস্ট্রিজ এর উপব্যবস্থাপনা পরিচালকের (এফএমসিজি) দায়িত্ব পালন করেছেন। এছাড়াও তিনি সঙ্গীত প্রযোজনা প্রতিষ্ঠান গানচিলের প্রতিষ্ঠাতা ও মালিক। তিনি বেসরকারি ইস্টওয়েস্ট ও সাউথইস্ট ইউনিভাসিটির মার্কেটিং বিভাগে শিক্ষকতাও করেছেন। বর্তমানে তিনি হামিদ গ্রুপের গ্রুপ প্রধান নির্বাহী হিসেবে দায়িত্ব পালন করছেন।
আসিফ ইকবাল ব্যক্তিগত জীবনে আফসানা আসিফকে বিয়ে করেন।
মুর্তজা কবির মুরাদ

মুর্তজা কবির মুরাদ বাংলাদেশী বাঁশিওয়ালা। 
মুরাদ এর পিতা আলি আহমেদ মাতা লতিফা আহমেদ । ১৯৮৫ সালে তিনি খন্দকার খায়রুল আনামের তবলার পাঠ নিয়ে তার সংগীত জীবন শুরু করেছিলেন। পরে তিনি আলাউদ্দিনের কাছ থেকে কীভাবে বাঁশি বাজানে শিখেছিলেন। ১৯৯২-১৯৯৯-এর সময় তিনি ঢাকায় ওস্তাদ শামসুর রহমানের কাছ থেকে বাঁশির পাঠ নিয়েছিলেন। তিনি বাংলাদেশ টেলিভিশন এবং বাংলাদেশ বেতার এ-গ্রেড বাঁশি প্লেয়ার তালিকাভুক্ত ছিলেন।
তিনি বাংলাদেশের প্রথম বাঁশি শেখার বই "সহজে বাশি শেখা" বইটি রচনা করেছিলেন । ২০১৭ সাল হতে মুরাদ ছায়ানট এ বাঁশি শিক্ষানোর শিক্ষকের দায়িত্ব পালন করছেন। 
জালাল আহমেদ
এরিক ফ্রিম্যান

এরিক ফ্রিৎজি ফ্রিম্যান (; জন্মঃ ১৩ই জুলাই, ১৯৪৪) দক্ষিণ অস্ট্রেলিয়ার সেমাফোর এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার, কোচ ও ধারাভাষ্যকার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬৮ থেকে ১৯৭০ সময়কালে অস্ট্রেলিয়ার পক্ষে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করতেন ‘ফ্রিৎজি’ ডাকনামে পরিচিত এরিক ফ্রিম্যান। ক্রিকেট খেলার পাশাপাশি শীর্ষস্থানীয় অস্ট্রেলীয় রুলস ফুটবলারের ভূমিকায় অবতীর্ণ হয়েছিলেন তিনি। পোর্ট অ্যাডিলেড ফুটবল ক্লাবের সর্বকালের চতুর্থ সর্বোচ্চ গোলকিকার তিনি।
১৯৬৪-৬৫ মৌসুম থেকে ১৯৭৩-৭৪ মৌসুম পর্যন্ত এরিক ফ্রিম্যানের প্রথম-শ্রেণীর খেলোয়াড়ী জীবন চলমান ছিল। ১৯৬৭-৬৮ মৌসুমে নিউজিল্যান্ডীয় একাদশের বিপক্ষে ব্যক্তিগত সেরা বোলিং পরিসংখ্যান ৮/৪৭ দাঁড় করান। খেলায় তিনি ৯৭ রান খরচায় ১১ উইকেট পেয়েছিলেন।
শীর্ষসারির ব্যাটসম্যান হিসেবে প্রতিভার বিচ্ছুরণ ঘটালেও নিজেকে ঘরোয়া ক্রিকেটে পুরোপুরি মেলে ধরতে পারেননি। ডানহাতি ফাস্ট-মিডিয়াম বোলার, মাঝারিসারির ব্যাটসম্যান ও চমৎকার ফিল্ডার হিসেবে খেলতেন। ১৯৬৪-৬৫ মৌসুম থেকে ১৯৭৩-৭৪ মৌসুম পর্যন্ত সাউথ অস্ট্রেলিয়ার পক্ষে ক্রিকেট খেলতেন। এরপর ১৯৬০-এর দশকের শেষদিকে অস্ট্রেলিয়া দলে খেলেছেন। তেমন সমীহ জাগানো বোলিং করতে পারতেন না। এছাড়াও তার ব্যাটিং কৌশলও পুরোপুরি টেস্ট মানের ছিল না। অবশ্য দুইবার পঞ্চাশোর্ধ্ব ইনিংস খেলেছিলেন তিনি।
সমগ্র খেলোয়াড়ী জীবনে এগারোটি টেস্টে অংশগ্রহণ করেছেন এরিক ফ্রিম্যান। ১৯ জানুয়ারি, ১৯৬৮ তারিখে ব্রিসবেনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ১৯ ফেব্রুয়ারি, ১৯৭০ তারিখে জোহেন্সবার্গে স্বাগতিক দক্ষিণ আফ্রিকার বিপক্ষে সর্বশেষ টেস্টে অংশ নেন তিনি। ১৯৬৬-৬৭ মৌসুমে নিউজিল্যান্ড, ১৯৬৮ সালে ইংল্যান্ড এবং ১৯৬৯-৭০ মৌসুমে ভারত ও দক্ষিণ আফ্রিকা গমন করেন।
১৯৬৮ সালে বিল লরি’র নেতৃত্বে ইংল্যান্ড গমন করেন। ঐ দলটিতে ব্রায়ান টাবের, ডগ ওয়াল্টার্স, লেস জোসলিন, জন গ্লিসন, অ্যাশলে মলেট, ডেভিড রেনেবার্গ, জন ইনভেরারিটি, এরিক ফ্রিম্যান, ইয়ান চ্যাপেল, নীল হক, পল শিহান, অ্যালেন কনলি, বব কাউপার, গ্রাহাম ম্যাকেঞ্জি ও ইয়ান রেডপাথ ছিলেন। প্রস্তুতিমূলক খেলায় অস্ট্রেলীয় একাদশের সদস্যরূপে নর্দাম্পটনশায়ারের বিপক্ষে অংশ নেন। ঐ খেলায় প্রথম-শ্রেণীর ক্রিকেটে তিনি তার একমাত্র সেঞ্চুরি করেছিলেন। ৯০ মিনিটে পাঁচ ছক্কা ও তেরোটি চারে ১১৬ রান তুলেন তিনি।
টেস্ট ক্রিকেটের ইতিহাসের প্রথম ব্যাটসম্যান হিসেবে ছক্কা মেরে রানের খাতা শুরু করেন তিনি। গাব্বায় ভারত দলের বিপক্ষে এ সফলতা পান। অদ্যাবধি মাত্র পাঁচজন ব্যাটসম্যান এ কৃতিত্বের সাথে নিজেদেরকে সম্পৃক্ত রেখেছেন। তারা হলেন - এরিক ফ্রিম্যান (১৯৬৮), কার্লাইল বেস্ট (১৯৮৬), কিথ দাবেঙ্গা (২০০৫), মার্ক ক্রেগ (২০১৪) ও ধনঞ্জয় ডি সিলভা (২০১৬)।
১৯৬৯-৭০ মৌসুমে নৈরাশ্যকর দক্ষিণ আফ্রিকা গমনের মাধ্যমে আন্তর্জাতিক অঙ্গনে অংশগ্রহণ শেষ হয়ে যায় তার। এ সফরে তার বোলিং আশানুরূপ ছিল না। আরও তিন বছর অবশ্য এ ধারা অব্যাহত ছিল তার। খেলোয়াড়ী জীবন শেষে পেশাদারী পর্যায়ে ব্যাংকিং খাতে সংশ্লিষ্ট থাকেন। তাসত্ত্বেও, এ ক্রীড়ার সাথে কোচ ও ধারাভাষ্যকারের ভূমিকায় অবতীর্ণ হতে দেখা যায়। ক্রিকেট খেলা থেকে অবসর গ্রহণের পর এরিক ফ্রিম্যান ধারাভাষ্যকারের দায়িত্ব পালন করেছেন। এছাড়াও, ২০১০ সালে অবসর গ্রহণের পূর্ব-পর্যন্ত অ্যাডিলেডভিত্তিক এবিসি রেডিওতে ক্রিকেট ও ফুটবল পরিসংখ্যানবিদের দায়িত্বে ছিলেন।
সার্ক কৃষি কেন্দ্র

SAARC Agriculture Centre (সার্ক কৃষি কেন্দ্র)
সার্ক কৃষি কেন্দ্র হলো দক্ষিণ এশীয় আঞ্চলিক সহযোগিতা সংস্থার একটি প্রতিষ্ঠান, যা দক্ষিণ এশিয়ার দেশগুলিতে কৃষিক্ষেত্র গবেষণা ও বিকাশের জন্য কাজ করে। ডক্টর হারুনুর রশীদ সার্ক কৃষি কেন্দ্রের পরিচালক। 
সার্ক এগ্রিকালচার সেন্টার বা সার্ক কৃষি কেন্দ্রটি দক্ষিণ এশীয় আঞ্চলিক সহযোগিতা সংস্থার দক্ষিণ এশিয়ার দেশগুলোর জন্য একটি আঞ্চলিক প্রতিষ্ঠান হিসেবে ১৯৮৫ সালে প্রতিষ্ঠিত হয়। ১৯৮৮ সালে এর নাম হয় সার্ক কৃষি তথ্য কেন্দ্র। ২০০৭ সালে এর নাম হয় সার্ক কৃষি কেন্দ্র। কেন্দ্রটি প্রতিষ্ঠার জন্য মূলধন বাংলাদেশ সরকার সরবরাহ করেছিল। এটি সার্কের সদস্য রাষ্ট্রগুলোর আর্থিক সহায়তা লাভ করে।
বিসমিল্লাহ গ্রুপ

বিসমিল্লাহ গ্রুপ হলো বাংলাদেশের টেরি তোয়ালে উৎপাদক এবং রপ্তানিকারক প্রতিষ্ঠান। এটি বাংলাদেশের রাজধানী ঢাকায় অবস্থিত। প্রতিষ্ঠানটি ৫টি ব্যাংকের ৯.৯ বিলিয়ন টাকা আত্মসাৎ করেছে। ২০১৫ সাল পর্যন্ত ব্যাংকগুলো এখনও চুরি হওয়া তহবিলগুলো পুনরুদ্ধার করতে পারেনি।
বিসমিল্লাহ গ্রুপ জনতা ব্যাংক থেকে ৫.২৭ বিলিয়ন টাকা আত্মসাৎ করেছে বলে অভিযোগ রয়েছে। তারা প্রাইম ব্যাংক লিমিটেড থেকে ৩.২৬ বিলিয়ন টাকা, যমুনা ব্যাংক থেকে ১.৫৪ বিলিয়ন টাকা আত্মসাৎ করেছে। এছাড়া শাহজালাল ইসলামী ব্যাংক লিমিটেডের কাছ থেকে ১.০৪ বিলিয়ন টাকা এবং প্রিমিয়ার ব্যাংক থেকে ৬২৫.৩ মিলিয়ন টাকা নিয়েছিল। এটি তিন বছর ধরে করা হয়েছিল। তারা এইসব ব্যাংকের অভ্যন্তরীণ ব্যক্তিদের সহায়তায় কাজটি হয়েছিল। তারা বাংলাদেশের বাইরে তাদের সংস্থাগুলির মাধ্যমে মিথ্যা বিক্রয় চুক্তি করতো। তারপরে ভ্যান্ট রফতানির জন্য ওপেন লেটার অফ ক্রেডিট নিয়েছিলো। এর চেয়ারম্যান নওরিন হাসিব ও ব্যবস্থাপনা পরিচালক খাজা সুলাইমান চৌধুরীর বিরুদ্ধে ১২ টি মামলা করে বাংলাদেশ দুর্নীতি দমন কমিশন। কমিশন ৫ টি ব্যাংক থেকে ৫৩ জন ব্যাংকের কর্মকর্তাকেও অভিযুক্ত করে মামলা করেছে। ২০১৮ সালে ব্যবস্থাপনা পরিচালক খাজা সোলায়মান আনোয়ার চৌধুরী, চেয়ারম্যান নওরিন হাসিব, শফিকুল আনোয়ার চৌধুরী, আকবর আজিজ মুত্তাকি, আবুল হোসেন চৌধুরী, রিয়াজ উদ্দিন আহমেদ, এম আক্তার হোসেন, এস এম সোয়েব-উল-কবির এবং মোস্তাক আহমেদ খানকে ১০ বছরের কারাদণ্ড এবং ৩০ কোটি ৬৭ লাখ টাকা জরিমানা করা হয়।
মোঃ আকরাম-আল-হোসেন

মোঃ আকরাম-আল-হোসেন একজন বাংলাদেশি সরকারি কর্মকর্তা যিনি বর্তমানে প্রাথমিক ও গণশিক্ষা মন্ত্রণালয়ের সিনিয়র সচিব হিসেবে দায়িত্ব পালন করছেন। তিনি পূর্বে বাংলাদেশ পেট্রোলিয়াম কর্পোরেশনের চেয়ারম্যান হিসেবে দায়িত্ব পালন করেছিলেন।
মোঃ আকরাম-আল-হোসেন ১৯৬১ সালের ১ নভেম্বর মাগুরা জেলার মাগুরা সদর উপজেলার হাজিপুর গ্রামে জন্মগ্রহণ করেন। রাজশাহী বিশ্ববিদ্যালয় থেকে অর্থনীতিতে স্নাতকোত্তর ডিগ্রী লাভের পর ১৯৮৮ সালে বাংলাদেশ সিভিল সার্ভিস (প্রশাসন) ক্যাডারে সহকারী কমিশনার ও ম্যাজিস্ট্রেট হিসেবে চাকুরিতে যোগদান করেন। কর্মজীবনের শুরুতে তিনি 
সহকারী কমিশনার (ভূমি), উপজেলা ম্যাজিস্ট্রেট, নেজারত ডেপুটি কালেক্টর, ভূমি হুকুম দখল কর্মকর্তা, ঢাকা সিটি করপোরেশনের আঞ্চলিক নির্বাহী কর্মকর্তা পদে দায়িত্ব পালন করেছিলেন। এছাড়া, তিনি তিনি পরিবেশ ও বন মন্ত্রীর সহকারী একান্ত সচিব, একান্ত সচিব, অর্থ বিভাগের উপসচিব, জাতীয় সংসদের উপনেতার একান্ত সচিব এবং স্থানীয় সরকার বিভাগের উপসচিব, স্থানীয় সরকার বিভাগের যুগ্মসচিব ও অতিরিক্ত সচিব হিসেবে দায়িত্ব পালন করেছেন। তিনি ২০১৬ সাল হতে ৮ মে ২০১৮ পর্যন্ত প্রাথমিক ও গণশিক্ষা মন্ত্রণালয়ের অতিরিক্ত সচিব পদে দায়িত্ব পালন করেছেন। এরপর তিনি ভারপ্রাপ্ত সচিব পদে নিযুক্ত হন ও ৯ মে ২০১৮ হতে ২৩ সেপ্টেম্বর ২০১৮ পর্যন্ত বাংলাদেশ পেট্রোলিয়াম কর্পোরেশনের চেয়ারম্যান হিসেবে দায়িত্ব পালন করেছেন। তিনি ২০১৮ সালের ২৪ সেপ্টেম্বর থেকে বাংলাদেশের প্রাথমিক ও গণশিক্ষা মন্ত্রণালয়ের সচিব হিসেবে দায়িত্ব পালন করছেন। ২০২০ সালের ৫ জুলাই বাংলাদেশ সরকার আকরাম আল হোসেন কে সিনিয়র সচিব হিসেবে পদোন্নতি প্রদান করে।
মোঃ আকরাম-আল-হোসেন খন্দকার ফেরদৌসি আক্তারের সাথে বিবাহবন্ধনে আবদ্ধ হয়েছেন। তাদের এক পুত্র ও দুই কন্যা আছে।
২০০১ নারায়ণগঞ্জের বোমা হামলা

২০০১ সালের ১৬ জুন বাংলাদেশের নারায়ণগঞ্জে বাংলাদেশ আওয়ামী লীগের স্থানীয় কার্যালয়ে একটি সভায় বোমা হামলা করা হয়। হামলায় আহত হন স্থানীয় সংসদ সদস্য শামীম ওসমান। বিস্ফোরণে কার্যালয়ের ছাদ ধ্বংস হয়ে যায়। হামলার জন্য বোমাটি অফিসের একটি টেবিলের নিচে রাখা ছিল।
এপ্রিল ২০০১ সালে বোমা হামলার অভিযোগে ২৭ জনকে আসামি করে মামলা দায়ের করা হয়েছিল। বাংলাদেশ জাতীয়তাবাদী দল সরকারের অধীনে মামলাটি বন্ধ হয়ে যায়। ২০০৯ সালে বাংলাদেশ আওয়ামী লীগ ক্ষমতায় আসার পরে মামলাটি পুনরায় শুরু করা হয়। কিন্তু অভিযুক্তদের আদালতে আনতে ব্যর্থ হওয়ায় বিচার স্থগিত হয়ে যায়। হরকাত-উল-জিহাদ আল-ইসলামীর প্রধান মুফতি হান্নানকে জেল হেফাজতে থাকলেও তাকে আদালতে হাজির করা যায় নি, কারণ তিনি সারা বাংলাদেশে ৫১ টি মামলায় অভিযুক্ত। এই কারণে বিচারে বিলম্ব হয়েছে। আসামিদের মধ্যে দু'জন ভারতের নয়াদিল্লি কারাগারে আটক আছে এবং অন্য দুজনকে জামিনে মুক্তি দেওয়া হয়েছে।
জাতীয় নাক কান গলা ইনস্টিটিউট

জাতীয় নাক কান গলা ইনস্টিটিউট হলো বাংলাদেশের একটি বিশেষায়িত হাসপাতাল ও প্রশিক্ষণ কেন্দ্র। এখানে কান, নাক এবং গলার (Otorhinolaryngology) রোগ নিয়ে গবেষণা ও চিকিৎসা দেওয়া হয়। হাসপাতালটি ঢাকার তেজগাঁও-এ অবস্থিত। ১৯৯৯ সালে এই ইনস্টিটিউটটির নির্মাণকাজ শুরু হয়। এরপর ১৯ জুন, ২০১৩ সালে বাংলাদেশের প্রধানমন্ত্রী শেখ হাসিনা হাসপাতালের নতুন ১২ তলা ভবনের কাজ উদ্বোধন করেন।
২৫০ শয্যা বিশিষ্ট বিশেষায়িত ইনস্টিটিউটটি পুরোপুরি কার্যকর হলে একটি আন্তর্জাতিক মানের অডিও-ভেস্টিবুলার ল্যাব, স্লিপ ল্যাব এবং ভয়েস স্টাডি ল্যাববিশিষ্ট হাসপাতালে পরিণত হবে। এটি ENT রোগের পেশাদারী প্রশিক্ষণের জন্য একটি গুরুত্বপূর্ণ কেন্দ্র হিসাবে কাজ করবে। হাসপাতালের বর্তমান পরিচালক অধ্যাপক ডাঃ হাসান জাফর রিফাত।
এই হাসপাতালে ভর্তি হওয়ার জন্য চার ধরনের শয্যা রয়েছে। অপারেশন চার্জ এখানে মাত্র ২০০০ টাকা। এসি কেবিনঃ ১১২৫ টাকা/দিন, অপারেশন চার্জসহ ১০ দিনের ফিস মোট ১৩,২৫০ টাকা। নন-এসি কেবিনঃ ৫২৫ টাকা/দিন, অপারেশন চার্জসহ ১০ দিনের ফিস মোট ৭২৫০ টাকা। সাধারণ শয্যাঃ ২৭৫টাকা/দিন, অপারেশন চার্জ সহ ১০ দিনের ফিস মোট ৩৭৫০ টাকা, বিনামূল্যের শয্যাঃ এটি বিনামূল্যে দেওয়া হয়
জাতীয় চার্চ পরিষদ বাংলাদেশ

জাতীয় চার্চ পরিষদ বাংলাদেশ হলো একটি খৃস্টান সংগঠন যা, ১৯৪৯ সালে পূর্ব পাকিস্তান খ্রিস্টান কাউন্সিল নামে প্রতিষ্ঠিত হয়। এটি ওয়ার্ল্ড কাউন্সিল অফ চার্চ এবং খ্রিস্টান কনফারেন্স অফ এশিয়ার সদস্য।
১৯৭১ সালে বাংলাদেশ স্বাধীন হওয়ার পরে পূর্ব পাকিস্তান খ্রিস্টান কাউন্সিল নাম পরিবর্তন করে জাতীয় চার্চ পরিষদ বাংলাদেশ (এনসিসিবি) নামকরণ করে। জাতীয় চার্চ পরিষদ বাংলাদেশের গীর্জাগুলোর একটি জাতীয় এবং বৈশ্বিক একতার জন্য কাজ করে। এছাড়া ন্যায়বিচার, মানবতাবাদী এবং শান্তিপূর্ণ সমাজ গঠনে খ্রিস্টান বিশ্বাস, সাক্ষ্য এবং পরিষেবাদি প্রচারের জন্য বৈচিত্র্যময় কিন্তু বৃহত্তর স্বার্থে সব গীর্জাকে একত্রিত করতে চায়। এখানে রোমান ক্যাথলিক এবং অন্যান্য সংস্থা একসাথে কাজ করে। প্রায় ১৫ টি প্রোটেস্ট্যান্ট ধর্মীয় গির্জা এবং 8 টি খ্রিস্টান সংগঠন/সমিতি রয়েছে এখানে।
ইম্ফল পূর্ব জেলা

ইম্ফল পূর্ব জেলা উত্তর-পূর্ব ভারতের মণিপুর রাজ্যের একটি জেলা। এটির রাজ্যের ১৬টি জেলার মধ্যে একটি। প্রোম্পাট শহর জেলার প্রশাসনিক সদরদপ্তর। ২০১১ সালের হিসাব অনুযায়ী এটি ইম্ফল পশ্চিমের জেলার পরে রাজ্যের দ্বিতীয় জনবহুল জেলা।
ইম্ফাল পূর্ব জেলাটি ইম্পাল জেলার পূর্ব অংশ নিয় ১৮ জুন ১৯৯৭ সালে গঠন করা হয়। এ অংশের বড় শহর প্রোম্পাটে এর সদরদপ্তর স্থাপন করা হয়।
২০১১ সালের ভারতীয় জনগণনা অনুসারে, ইম্ফল পশ্চিম জেলার মোট জনসংখ্যা ৪৫২,৬৬১ জন, মাল্টার রাষ্ট্রের মোট জনসংখ্যার সমান। এটি ভারতের মোট ৬৪০টি জেলার মধ্যে ৫৫১তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ৬৩৮ জন (প্রতি বর্গমাইলে ১৬৫০ জন) লোক বসবাস করে। ২০০২-২০১১ এর দশকে এ জেলার জনসংখ্যা বৃদ্ধির হার ছিল ১৪.৬৩%। ইম্ফল পশ্চিমে নারী পুরুষের অনুপাত হল প্রতি ১০,০০০ পুরুষের বিপরীতে ১০১১ জন মহিলা। এবং জেলার সাক্ষরতার হার ৮২.৮১%।
২০১১ সালের আদমশুমারি অনুসারে, জিরিবামসহ ইম্ফাল পূর্ব জেলা মানুষ যে সকল ভাষা কথা বলে; মনিপুরী (৩৮৮৫৮২), বাংলা (২৩,১৮৬), কাবুই (৭,২৬৪), নেপালি (৬,৯০৩), হিন্দি (৬,৭২২), টংখুল (৪,২০৮), হামার (৩,৮২৩), থাডৌ (২,৬২২), অন্যরা (৯,৩৯১)।
জেলাটি তিনটি মহকুমা বা উপজেলায় বিভক্ত:
সম্প্রতি, ইম্ফাল পূর্ব জেলা থেকে জিরিবাম, বোরোবেক্রা এবং বাবুখাল মহকুমা নিয় জিরিবাম জেলা গঠিত হয়েছে।
মিয়া আবদুল্লাহ ওয়াজেদ

মিয়া আবদুল্লাহ ওয়াজেদ যিনি আবদু মিয়া নামেও পরিচিত। বাংলাদেশী রাজনীতিবিদ। ব্রাহ্মণবাড়িয়া-৪ (আখাউড়া ও কসবা) আসনের সাবেক সংসদ সদস্য। তিনি বাংলাদেশ জাতীয়তাবাদী দলের প্রার্থী হিসেবে ১৯৯১ সালের ভোটে এমপি হন। ১৯৯৬ সালের ১৫ ফেব্রুয়ারির নির্বাচনেও তিনি এমপি হন।
মিয়া আবদুল্লাহ ওয়াজেদ ব্রাহ্মণবাড়িয়া জেলায় কসবা উপজেলায় জন্মগ্রহণ করেন।
মিয়া আবদুল্লাহ ওয়াজেদ বিএনপির রাজনীতিবিদ। তিনি ১৯৯১ সালের ভোটে বিএনপির আবদুল্লাহ ওয়াজেদ এমপি হন। ১৯৯৬ সালের বিতর্কিত ১৫ ফেব্রুয়ারির নির্বাচনেও তিনি এমপি হন।
বাংলার শক্তিপীঠের তালিকা

শক্তিপীঠ হলো হিন্দুধর্মের পবিত্রতম তীর্থগুলির অন্যতম। লোকবিশ্বাস অনুসারে, শক্তিপীঠ নামাঙ্কিত তীর্থগুলিতে দেবী দাক্ষায়ণী সতীর দেহের নানান অঙ্গ প্রস্তরীভূত অবস্থায় রক্ষিত আছে। এখানে বাংলার শক্তিপীঠের একটি তালিকা দেওয়া হলো।
আহমাদি গভর্নরেট

আহমাদি প্রশাসনিক অঞ্চল (আরবি: محافظة الأحمدي মুহাফাজাত আল-আহমাদি) কুয়েতের ছয়টি প্রশাসনিক অঞ্চলের মধ্যে একটি। এটি দেশের দক্ষিণাঞ্চলে অবস্থিত এবং এর শ্যামলিমা ও ব্রিটিশ স্থাপত্যের জন্য এটি কুয়েতে বিখ্যাত। কুয়েতের বেশ কয়েকটি তেল শোধনাগার এখানে অবস্থিত হওয়ায় আহমাদি কুয়েতের অর্থনীতির একটি গুরুত্বপূর্ণ অংশ। প্রধান আবাসিক অঞ্চলগুলির মধ্যে রয়েছে আবু হালিফা, রিক্কাহ এবং মানগাফ। আহমাদিতে কুয়েতের কয়েকটি স্পোর্টস ক্লাব এবং কমপ্লেক্সের অবস্থান। কুয়েত জাতীয় পেট্রোলিয়াম কোম্পানী সদর দফতর আহমাদিতে অবস্থিত।
আহমাদি তৎকালীন কুয়েত তেল কোম্পানির (কেওসি) সদরদফতর হিসেবে অধিক পরিচিত।
১৯৪৭ সাল থেকে ১৯৭০ সাল পর্যন্ত এবং সম্ভবত এর পরেও এখানে বেশ কয়েক হাজার ব্রিটিশ প্রাক্তন প্যাট এবং তাদের পরিবারের বসবাস ছিল। মূল শহরের নকশা গ্রিড টাইপের ছিল এবং একে অপরের ডান কোণে রাস্তাগুলি বিন্যস্ত ছিল এবং সংখ্যাসূচক নাম দেওয়া হয় (উদাঃ ১ম স্ট্রিট, ২য় স্ট্রিট এভাবে পর্যায়ক্রমে)। ডান ভাগে এভিনিউগুলোর অবস্থান ছিল। শহরটি সমুদ্রের প্রায় ৭ মাইল (১১ কিমি) দূর থেকে এর দিকে ঢালুতে নির্মিত হয়। পাহাড়ের চূড়া দিয়ে আড়াআড়ি চলা সড়কটিকে "প্রধান সড়ক" বলা হয়। এটি কেওসি-র সদরদফতরেকে উপরের স্তরে স্থাপন করেছে। এটি কেওসি র‌্যাঙ্কের ক্রম ধরে পাহাড়ের নিচে নেমেছে। শহরের হুবারা ক্লাব ছিল - এটি সুইমিং পুল, সভা ঘর, রেস্তোঁরা, স্কোয়াশ কোর্ট, টেনিস কোর্ট ইত্যাদি নিয়ে একটি কমপ্লেক্স ছিল। কেওসির কর্মচারীরা এই ক্লাবে প্রতিদিন মিলিত হতো ও আড্ডা দিতো। তাদের সন্তানরা তাদের বেশিরভাগ সময় এখানে কাটাতো। 'পাহাড়ের' নিচের দিকে ছিল 'সৌক' বা কেনাকাটার এলাকা; একটি সিনেমা হল ছিল, এটি এখন বন্ধ এবং কয়েকটি দোকান আছে।
আহমাদি নিম্নলিখিত জেলাগুলো নিয়ে গঠিত:
আল-আহমাদি স্টেডিয়ামটি আল আহমাদিতে অবস্থিত।
জাবির আবদুল্লাহ দ্বিতীয় জাবির আবদুল্লাহ ১৯৬২-১৯৮৫ সালে গভর্নর হিসাবে দায়িত্ব পালন করেন। ১৯৯৬-১৯৯৯ সালে গভর্নর হিসাবে দায়িত্ব পালন করেন।
লেভেন্তে রিজ

লেভেন্তে রিজ (২ ডিসেম্বর ১৯৭৪ – ১৯ সেপ্টেম্বর ২০১৯) একজন হাঙ্গেরীয় শিক্ষাবিদ ও রাজনীতিবিদ ছিলেন। তিনি ২০১০ সাল থেকে ২০১৪ সাল পর্যন্ত হাঙ্গেরীয় আইনসভায় রাকোসমেন্তে সংসদীয় আসনের সাংসদ হিসেবে দায়িত্ব পালন করেছেন। তিনি ১ অক্টোবর ২০০৬ থেকে মৃত্যুর পূর্ব পর্যন্ত রাকোসমেন্তের মেয়র ছিলেন।
তিনি ১৪ মে ২০১০ থেকে ৫ মে ২০১৪ পর্যন্ত অর্থ ও তথ্য প্রযুক্তি সংক্রান্ত কমিটির সদস্য হিসেবে দায়িত্ব পালন করেছিলেন।
২০১৯ সালের ১৩ আগস্ট লেভেন্তে রিজ ঘোষণা দিয়েছিলেন যে, তিনি স্বাস্থ্যগত কারণে ২০১৯ সালের হাঙ্গেরীয় স্থানীয় সরকার নির্বাচনে প্রতিদ্বন্দ্বিতা করবেন না। তিনি ২০১৯ সালের ১৯ সেপ্টেম্বর মৃত্যুবরণ করেন।
আরামবাগ লোকসভা কেন্দ্র

আরামবাগ লোকসভা কেন্দ্র হল ভারতের ৫৪৩টি সংসদীয় কেন্দ্রের মধ্যে অন্যতম। পশ্চিমবঙ্গের হুগলি-আরামবাগকে কেন্দ্র করে এই নির্বাচনী কেন্দ্রটি গঠিত। ২৯ নং আরামবাগ লোকসভা কেন্দ্রের অন্তর্গত ছয়টি বিধানসভা কেন্দ্র হুগলি জেলায় অবস্থিত এবং একটি বিধানসভা কেন্দ্র পশ্চিম মেদিনীপুর জেলায় অবস্থিত। এই কেন্দ্রটি পূর্বে উন্মুক্ত ছিল কিন্তু ২০০৯ সালে তপসিলি জাতির জন্য সংরক্ষিত হয়।
ভারতের সীমানা পুনর্নির্ধারণ কমিশনের নির্দেশিকা অনুসারে পশ্চিমবঙ্গ এর আরামবাগ (এসসি) লোকসভা কেন্দ্রে ২০০৬ সাল থেকে নিম্নলিখিত বিধানসভা কেন্দ্রগুলির সমন্বয়ে গঠিত:
পূর্বে নিম্নলিখিত বিধানসভা কেন্দ্রগুলি আরামবাগ লোকসভা কেন্দ্রের অন্তর্গত ছিল:
বেশিরভাগ প্রতিযোগিতা ছিল বিভিন্ন ধরনের।তবে, কেবল বিজয়ী এবং রানারআপের নিচে উল্লেখ করা হয়েছে:
ভিন্স হগ

ভিনসেন্ট রিচার্ড হগ (; জন্ম: ৩ জুলাই, ১৯৫২) সলসবারি এলাকায় জন্মগ্রহণকারী প্রথিতযশা ও সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৮৩ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন। তন্মধ্যে, ১৯৮৩ সালে ইংল্যান্ডে অনুষ্ঠিত ক্রিকেট বিশ্বকাপের তৃতীয় আসরে অংশ নিয়েছিলেন।
ঘরোয়া প্রথম-শ্রেণীর জিম্বাবুয়ীয় ক্রিকেটে রোডেশিয়া দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন ভিন্স হগ।
১৯৭১-৭২ মৌসুম থেকে ১৯৮৩-৮৪ মৌসুম পর্যন্ত ভিন্স হগের প্রথম-শ্রেণীর খেলোয়াড়ী জীবন চলমান ছিল। এক দশকের অধিক সময় জিম্বাবুয়ে দলের পক্ষে খেলেন। এ পর্যায়ে বয়সভিত্তিক খেলা থেকে শুরুর করে জাতীয় পর্যায়ে খেলেছেন তিনি।
প্রথম-শ্রেণীর ক্রিকেটের ইতিহাসে ধীরগতিসম্পন্ন ইনিংসের ন্যায় অগৌরবজনক রেকর্ডের সাথে স্বীয় নামকে জড়িয়ে রেখেছেন। ১৯৭৯-৮০ মৌসুমে পিটারমারিৎজবার্গে অনুষ্ঠিত জিম্বাবুয়ে - রোডেশিয়া বি দলের সদস্যরূপে নাটাল বি দলের বিপক্ষে ৮৭ মিনিট ক্রিজে অবস্থান করে শূন্য রান করেন।
১৯৭১-৭২ মৌসুমে কারি কাপে রোডেশিয়ার পক্ষে অভিষেক ঘটে তার। অবশ্য পরবর্তী তিন বছরে আর কোনো খেলায় অংশগ্রহণের সুযোগ পাননি তিনি। এরপর অবশ্য দলের নিয়মিত সদস্যের মর্যাদা লাভ করেছিলেন তিনি। এরপূর্বে ১৯৮২ সালে ইংল্যান্ডে অনুষ্ঠিত আইসিসি ট্রফির শিরোপা বিজয়ী জিম্বাবুয়ে দলের অন্যতম সদস্য ছিলেন তিনি। ঐ বছরের শীতকালে নিজস্ব শেষ মৌসুমে সদ্য টেস্ট মর্যাদাপ্রাপ্ত শ্রীলঙ্কা দলের বিপক্ষে ব্যক্তিগত সেরা বোলিং পরিসংখ্যান ৬/২৬ গড়েন।
সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন ভিন্স হগ। ঐ সময়ে জিম্বাবুয়ে দল টেস্ট মর্যাদা বহির্ভূত দল ছিল। ফলে, টেস্ট ক্রিকেটে অংশগ্রহণের সুযোগ পাননি। ৯ জুন, ১৯৮৩ তারিখে নটিংহামে অস্ট্রেলিয়ার বিপক্ষে ওডিআইয়ে অভিষেক ঘটে তার। এরপর, ১৬ জুন, ১৯৮৩ তারিখে সাউদাম্পটনে একই দলের বিপক্ষে সর্বশেষ ওডিআইয়ে অংশ নেন তিনি। এ দুটো খেলাই ১৯৮৩ সালের ক্রিকেট বিশ্বকাপ প্রতিযোগিতার ছিল। ১৯৮৩ সালের ক্রিকেটে বিশ্বকাপে সর্বশেষ খেলাগুলোয় অংশ নেন তিনি।
ক্রিকেট খেলা থেকে অবসর গ্রহণের পর ব্যবসায় জগতের দিকে ধাবিত হন। আবাসন শিল্পে ব্যবস্থাপকের ভূমিকায় অবতীর্ণ হন তিনি। এরপর ২০০২ সালে জিম্বাবুয়ে ক্রিকেট ইউনিয়নের প্রধান নির্বাহী হিসেবে দায়িত্ব পালন করেন তিনি। রবার্ট মুগাবে সরকারের স্বৈরাচারী কর্মকাণ্ডে আন্তর্জাতিক চাপের ন্যায় কঠিন পরিস্থিতি মোকাবেলান্তে জিম্বাবুয়ে ক্রিকেটের হাল ধরেন তিনি। হগের স্থিরতাপূর্ণ কর্তৃপক্ষীয় সিদ্ধান্ত গ্রহণ ও খেলোয়াড়দের সাথে চমৎকার সম্পর্কে কিছু কঠিন পরিস্থিতি খুব সহজেই উৎরে যান।
জৈন্তা রাজবাড়ী

জৈন্তা  রাজবাড়ী জৈন্তাপুর, সিলেট, বাংলাদেশ অবস্থিত। এটি জয়ন্তীয়া রাজ্যের রাজার বাসভবন ছিল। "জৈন্তা" শব্দটি জয়ন্তী দেবী বা জৈন্তেশ্বরীর মাজার থেকে এসেছে, যা দুর্গা দেবীর একটি অবতার।
বাংলাদেশে অপরাধ

বাংলাদেশে অপরাধ মাদক পাচার, অর্থ পাচার, চাঁদাবাজি, চুক্তি ভিত্তিক হত্যাকাণ্ড, জালিয়াতি, মানব পাচার, ডাকাতি, দুর্নীতি, কালোবাজারি, রাজনৈতিক সহিংসতা, সন্ত্রাসবাদ এবং অপহরণের মতো বিভিন্ন রূপে অপরাধের উপস্থিতি রয়েছে।
প্রতিবেশী দেশগুলিতে উৎপাদিত মাদকের ট্রানজিট রুট হিসাবে বাংলাদেশ ব্যবহৃত হয়। আন্তর্জাতিক মাদকদ্রব্য নিয়ন্ত্রণ বোর্ডের (আইএনসিবি) ২০০৭ সালের বার্ষিক প্রতিবেদনে বলা হয়েছে যে দক্ষিণ-পূর্ব এশিয়া থেকে ইউরোপের বাজারে হেরোইন চলাচল ও পাচারের জন্য এখন বাংলাদেশ মূল ট্রানজিট পয়েন্ট। প্রতিবেদনে উল্লেখ করা হয়েছে যে বাংলাদেশ ও ভারতের মধ্যে সন্ধিহীন সীমান্ত মাদকদ্রব্য সীমান্ত সীমান্ত পাচারে অবদান রাখে। 
বাংলাদেশে মাদক পাচারের জ্ঞাত উপায় হ'ল পাকিস্তান থেকে বাণিজ্যিক যানবাহন এবং ভারত বা বার্মা থেকে ট্রেনে বঙ্গোপসাগর হয়ে ভারতে চালানে উপমহাদেশে ছড়িয়ে পড়ে। 
অনুমান করা হয় যে বাংলাদেশে মাদক পাচারে ১০ লক্ষ মানুষ জড়িত রয়েছে। 
২০০১ থেকে ২০০৩ পর্যন্ত বাংলাদেশ কর্তৃপক্ষ হতে জানানো মোট ১০,৩৩১ টি হত্যাকাণ্ড হয়েছিল, সাম্প্রতিক বছরগুলিতে এটি উল্লেখযোগ্য বৃদ্ধি দেখিয়েছে। 
এশিয়া প্রশান্ত মহাসাগরীয় অঞ্চলে বাংলাদেশ সফটওয়্যার পাইরেসির অন্যতম প্রধান দেশ হিসাবে স্থান পেয়েছে। অনুমান করা হয় এর ফলে সফটওয়্যার কোম্পানির প্রতি বছর প্রায় ১০২ মিলিয়ন ডলার (মার্কিন ডলার) ক্ষতি হয়।
ফার্স্টপোস্ট

ফার্স্টপোস্ট হল একটি ভারতীয় সংবাদ ও গণমাধ্যম ওয়েবসাইট। এটি রিলায়েন্স ইন্ডাস্ট্রির মালিকানাধীন নেটওয়ার্কএইটিন গ্রুপের একটি অংশ। রিলায়েন্স "সিএনএন-নিউজএইটিন" ও "সিএনবিসি-টিভিএইটিন"ও পরিচালনা করে থাকে।
নেটওয়ার্কএইটিন গ্রুপের প্রতিষ্ঠাকালীন মালিক ছিলেন রাঘব বেহল। ২০১২ সালের জানুয়ারি মাসে মুকেশ আম্বানির রিলায়েন্স ইন্ডাস্ট্রিজ লিমিটেড এই গ্রুপটিতে ২,৭০০ কোটি রুপী বিনিয়োগ করে।
শাহ জিকরুল আহমাদ

শাহ জিকরুল আহমাদ (জন্ম: ১৬ নভেম্বর ১৯৫১- মৃত্যু: ৭ মে ২০২২) বাংলাদেশের ব্রাহ্মণবাড়িয়া জেলার রাজনীতিবিদ ছিলেন। তিনি জাতীয় সমাজতান্ত্রিক দলের নেতা ও ব্রাহ্মণবাড়িয়া-৫ (নবীনগর) আসনের সাবেক সংসদ সদস্য। তিনি বাংলাদেশ আওয়ামী লীগের নেতৃত্বাধীন মহাজোট থেকে নৌকা প্রতীকে ২০০৮ সালের অষ্টম জাতীয় সংসদ নির্বাচনে সাংসদ নির্বাচিত হয়েছিলেন।
শাহ জিকরুল আহমাদ ১৬ নভেম্বর ১৯৫১ সালে ব্রাহ্মণবাড়িয়া জেলার নবীনগর উপজেলার আলমনগর (উত্তরপাড়া) গ্রামে জন্মগ্রহণ করেন।
শাহ জিকরুল আহমাদ হলেন হাসানুল হক ইনুর নেতৃত্বাধীন জাতীয় সমাজতান্ত্রিক দলের (জাসদ) রাজনীতিবিদ। তিনি ব্রাহ্মণবাড়িয়া-৫ (নবীনগর) আসনের সাবেক সংসদ সদস্য। তিনি বাংলাদেশ আওয়ামী লীগের নেতৃত্বাধীন মহাজোট থেকে নৌকা প্রতীকে ২০০৮ সালের অষ্টম জাতীয় সংসদ নির্বাচনে সাংসদ নির্বাচিত হয়েছিলেন। ২০১৮ সালের জাতীয় সংসদ নির্বাচনে জাসদ থেকে মশাল প্রতীকে প্রার্থী হয়ে পরাজিত হন।
কাউন্টার টেরোরিজম অ্যান্ড ট্রান্সন্যাশনাল ক্রাইম

কাউন্টার টেরোরিজম অ্যান্ড ট্রান্সন্যাশনাল ক্রাইম সন্ত্রাসবাদ ও আন্তর্জাতিক অপরাধ মোকাবেলায় গঠিত ঢাকা মেট্রোপলিটন পুলিশের একটি বিশেষ শাখা। মো. আসাদুজ্জামান এ ইউনিটের প্রধান হিসেবে দায়িত্ব পালন করছেন।
২০১১ সালে আগস্ট মাসে স্বরাষ্ট্র মন্ত্রণালয় বাংলাদেশ পুলিশকে নিয়ে কাউন্টার সন্ত্রাসবিরোধী পুলিশ ব্যুরো নামে একটি বিশেষ ইউনিট গঠনের সুপারিশ করে। সেপ্টেম্বর ২০১৩ সালে স্বরাষ্ট্র মন্ত্রণালয় জনপ্রশাসন মন্ত্রণালয়ে পাঠায়। ২০১৫ সালে সন্ত্রাসী হামলার সংখ্যা বাড়লে এ ইউনিটের চাহিদা বাড়ে। ১৬ ফেব্রুয়ারি ২০১৬ সালে ৬০০ জনকে নিয়ে ঢাকা মহানগর পুলিশের কাউন্টার টেরোরিজম এন্ড ট্রান্সন্যাশনাল ক্রাইম প্রতিষ্ঠা হয়।
২০১৭ সালের মার্চ মাসে এটি সীতাকুন্ডে এক অভিযান চালায়, যার ফলে চট্টগ্রামে দু‘জন জঙ্গি নিহত হয়। ২৫ মার্চ ২০১৭ তারিখে বাংলাদেশ সেনাবাহিনীর প্রথম প্যারা-কমান্ডো ব্যাটালিয়ন দ্বারা এটি অপারেশন টুইলাইটকে সহায়তা প্রদান করে। সন্ত্রাসবাদ, উগ্রবাদ, অস্ত্র ও বিস্ফোরক, সাইবার অপরাধ, ড্রাগ, চোরাচালান, সন্ত্রাসী অর্থায়ন এবং অন্য কোনও আন্তর্জাতিক অপরাধ সম্পর্কিত তথ্য নাগরিকদের কাছ থেকে সংগ্রহের জন্য সংস্থাটি "হ্যালো সিটি" অ্যাপ নামে একটি অ্যাপ উন্মুক্ত করে।
সিটিটিসি বা কাউন্টার টেরোরিজম এন্ড ট্রান্সন্যাশনাল ক্রাইমের চারটি বিভাগ রয়েছে। এগুলো হলো-
ওয়েন জেমস

ওয়েন রবার্ট জেমস (; জন্ম: ২৭ আগস্ট, ১৯৬৫) বুলাওয়াওতে এলাকায় জন্মগ্রহণকারী প্রথিতযশা ও সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৬ সময়কালে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন। ১৯৮০-এর দশকের শেষদিক থেকে ১৯৯০-এর দশকের সূচনাকাল পর্যন্ত জিম্বাবুয়ের ধ্রুপদী ব্যাটসম্যান ও চমকপ্রদ ফিল্ডার হিসেবে সুনাম কুড়িয়েছেন। এ সময়ে চারটি টেস্ট ও এগারোটি একদিনের আন্তর্জাতিকে অংশ নিয়েছেন তিনি। নিয়মিতভাবে দলের উইকেট-রক্ষণের দায়িত্বে ছিলেন।
ঘরোয়া প্রথম-শ্রেণীর জিম্বাবুয়ীয় ক্রিকেটে মাতাবেলেল্যান্ড দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিং করতেন ওয়েন জেমস।
১৯৮৬-৮৭ মৌসুম থেকে ১৯৯৬-৯৭ মৌসুম পর্যন্ত ওয়েন জেমসের প্রথম-শ্রেণীর খেলোয়াড়ী জীবন চলমান ছিল।
প্রথম-শ্রেণীর ক্রিকেটে ব্যক্তিগত সর্বোচ্চ রান করেন ২১৫। ১৯৯৫-৯৬ মৌসুমের লোগান কাপে মাতাবেলেল্যান্ডের সদস্যরূপে এ রান তুলেন। ঐ প্রতিযোগিতার চূড়ান্ত খেলায় উইকেট-রক্ষক হিসেবে এক ইনিংসে নয়জনকে ডিসমিসাল করে যৌথ রেকর্ডের ভাগীদার হন। সাতটি ক্যাচ ও দুইটি স্ট্যাম্পিং করেন তিনি। দ্বিতীয় ইনিংসে তিনি আরও চারটি ক্যাচ গ্লাভসবন্দী করেন। খেলায় তিনি সর্বমোট ১৩ ডিসমিসাল ঘটান। একই খেলায় প্রথম ইনিংসে ৯৯ ও দ্বিতীয় ইনিংসে অপরাজিত ৯৯ রান করে নতুন রেকর্ড গড়েন। একমাত্র খেলোয়াড়ে হিসেবে এ দ্বৈত অর্জন করা থেকে বঞ্চিত হয়েছিলেন তিনি।
সমগ্র খেলোয়াড়ী জীবনে চারটিমাত্র টেস্ট ও এগারোটি একদিনের আন্তর্জাতিকে অংশগ্রহণ করেছেন ওয়েন জেমস। ১৬ ডিসেম্বর, ১৯৯৩ তারিখে লাহোরে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২৬ অক্টোবর, ১৯৯৪ তারিখে হারারেতে সফরকারী শ্রীলঙ্কার বিপক্ষে সর্বশেষ টেস্টে অংশ নেন তিনি।
১৯৯৩-৯৪ ও ১৯৯৪-৯৫ মৌসুমে অনুষ্ঠিত সবকটি টেস্টে অংশগ্রহণ করেন। তবে, খেলাগুলোয় তেমন কোনো প্রভাববিস্তার করতে পারেননি। ফলশ্রুতিতে, বিখ্যাত উইকেট-রক্ষক ও ব্যাটসম্যান অ্যান্ডি ফ্লাওয়ার তার স্থলাভিষিক্ত হয়েছিলেন।
ক্রিকেট খেলা থেকে অবসর গ্রহণের পর ২০১০ থেকে ২০১৪ সময়কালে জাতীয় দল নির্বাচকমণ্ডলীর অন্যতম সদস্যরূপে দায়িত্ব পালন করেন।
হালিশহর মেহের আফজল উচ্চ বিদ্যালয়

হালিশহর মেহের আফজল উচ্চ বিদ্যালয় বাংলাদেশের চট্টগ্রাম জেলার সিটি কর্পোরেশন এলাকায় অবস্থিত একটি বিদ্যালয়। এটি ১৯৪১ সালে প্রতিষ্ঠা হয়। 
চট্টগ্রাম বন্দর হালিশহর এলাকার বিশিষ্ট সমাজ সেবক ও বিদ্যুৎসাহী ব্যক্তিবর্গের প্রচেষ্টায় ১৯৪১ সালে বিদ্যালয় প্রতিষ্ঠিত হয়। শুরুতে এটি ইংরেজি মাধ্যম বিদ্যালয় হিসাবে যাত্রা করে। ১৯৫০ সাল পর্যন্ত ইংরেজি মাধ্যম শিক্ষা বিদ্যমান ছিল। বিদ্যালয় পরিচালনার জন্য ১৯৫৪ সালে তৎকালীন তরুণ ছাত্র নেতা ভাষা সৈনিক জামাল উদ্দীন নুরী বিদ্যারত্নকে দায়িত্ব প্রদান করা হয়। তিনি প্রথম প্রধান শিক্ষক হিসেবে দায়িত্ব পালন করেন। ১ নভেম্ভর ১৯৫৪ সালে জুনিয়র উচ্চ ইংরেজি বিদ্যালয়ে উন্নীত করা হয়।১৯৫৬ সালে পরিচালনা কমিটির এক সভায় উচ্চ ইংরেজি বিদ্যালয়ে উন্নীত করার জন্য চুড়ান্তভাবে একটি প্রস্তাব গ্রহণ করা হয়। স্থানীয় শিক্ষা বিভাগ কর্তৃপক্ষের মাধ্যমে পূর্ববঙ্গীয় মাধ্যমিক শিক্ষা সংসদের নিকট উক্ত প্রস্তাব অনুমোদনের দরখাস্ত করা হয়। ১৭ মে ১৯৫৭ সালে ‘‘হালিশহর সেন্ট্রাল উচ্চ বিদ্যালয়’’ নামে ঢাকা শিক্ষা বোর্ডের স্বীকৃতি লাভ করে। ১৯৫৭ সালে বোর্ডের পরিচালনাধীন প্রবেশিকা পরীক্ষা কেন্দ্র হিসেবে হালিশহর সেন্ট্রাল উচ্চ বিদ্যালয় বোর্ড থেকে অনুমোদন লাভ করে। দাতা সদস্য মেহের আফজল বেগম বিদ্যালয়ের নামে জমি ও অর্থ দানে অবদান রাখায় ১৯৬৫ সালে হালিশহর সেন্ট্রাল উচ্চ বিদ্যালয় নাম পরিবর্তন করে হালিশহর মেহের আফজল উচ্চ বিদ্যালয় নামে নামকরণ করা হয়।
বশির ইবনে শা'আদ

বশির ইবনে শা'আদ ছিলে মুহাম্মাদ স. এর একজন সাহাবা। তিনি বনু খাজরা গোত্রের সদস্য ছিলেন এবং পরবর্তীতে একজন নেতায় পরিণত হন। তিনি প্রথম ব্যক্তি যিনি সাকিফায় প্রথম খলিফা আবু বকর (রা:) এর সঙ্গে মিলিত হন। সেখানে নবীর উত্তরাধিকার নিয়ে বড় আকারের বিভাজন হয় এবং তিনি তা সফলতার সঙ্গে মোকাবিলা করেন।
তিনি বনু খাজরা গোত্রের প্রথম মুসলমানদের একজন। উপযুক্ত বয়সে পৌছানোর পরে তিনি বনু খাজরা গোত্রের দলপতি হন।
তিনি বদরের যুদ্ধে অংশগ্রহণকারী সাহাবা ছিলেন। তিনি বনু আউস গোত্রের দলপতি হন।
তিনি বদর যুদ্ধে অংশগ্রহণ করেন। মুসলিম বাহিনীর সাথে ৭০ টি উট আর দুটি ঘোড়া ছিলো। ফলে মুসলিম বাহিনীকে হয় হেটে যেতে হয় অথবা উট প্রতি তিন থেকে চারজন করে আরোহণ করে যেতে হয়। কিছু প্রাক মুসলিম উৎস থেকে জানা যায় বড় আকারের যুদ্ধের আশঙ্কা করা হয়নি, পরবর্তী কালের তৃতীয় খলিফা উসমান তার অসুস্থ স্ত্রী, মুহাম্মদ স. এর কন্যা, রুকাইয়া বিনতে মুহাম্মদ এর জন্যে থেকে যান। সালমান ফার্সিও যুদ্ধে যোগ দিতে পারেনি কারণ তখনও তিনি মুক্ত মানুষ ছিলেন না।
তার নেতৃত্বে একটি সামরিক অভিযান পরিচালিত হয় যা বশির ইবনে সাআদ আনসারির অভিযান নামে পরিচিত। সাত হিজরিতে ঘটনাটি শাবানে ঘটে।
সীরাত ইবনে ইসহাক (মুহাম্মদ স. এর প্রথম আত্মজীবনী) এবং সীরাত ইবনে হাছামসহ অনেক বইয়ে উল্লেখ আছে যখন মুহাম্মদ স. মারা যান তখন তার সাহাবাগণ জানাজার কাজে ব্যস্ত ছিলেন তখন তাদের জানানো হয় মদিনার একদল আনসার জমায়েত হয়েছে। তারা নবীর উত্তরসূরী নিয়ে আলোচনা করছে এবং খাজরাজ গোত্রের দলপতি সাদ ইবনে উবাদাহ নবীর উত্তরাধিকার হিসেবে একজন শক্ত প্রার্থী। গৃহযুদ্ধের আশংকায় আবু বকর, উমর এবং আবু উবায়দাহ ইবনে আল জাররাহ সেখানে দ্রুত উপস্থিত হন। আনসারদের প্রায় সবাই সাদ ইবনে উবাইদাহর খিলাফত সম্পর্কে একমত হয়। মুহাজির বিশেষ করে উপর্যুক্ত তিনজন শেখ দ্বিমত পোষণ করলে হাবাব ইবনে মুন্ধির আনসারদের শহরের দখল নিতে প্রভাবিত করে। দুজন খলিফা নির্বাচন করতে বলেন। একজন আনসারদের মধ্যে থেকে এবং অপরজন মুহাজির দের মধ্য থেকে। যদি মুহাজির গণ সম্মত না হয় তবে "তোমার তরবারি বের করো এবং তাদের মদিনার বাইরে তাড়িয়ে দাও"। তখন বশির ইবনে শা'আদ সামনে এসে পরিস্থিতি শান্ত করেন। তিনি বলেন, " ও আনসার, তোমরা প্রথম নবীকে সাহায্য করেছিলে যখন তার নিজের লোকেরা তাকে পরিত্যাগ করে, এখন তার পরে মুসলিম ঐক্য ধ্বংস করায় তোমরাই প্রথম হয়ো না। আর ইসলামের জন্যে তোমরা যা করেছো তার জন্যে পরকালে প্রতিদান পাবে আর উত্তরাধিকারের ব্যাপার নিয়ে বিভক্ত হয়োনা।" 
এরপরে আবু বকর লোকদেরকে উমর অথবা আবু উবাইদাহ এর মধ্যে থেকে খলিফা নির্বাচন করতে বলেন। কারণ তারা দুজনেই কুরাইশ বংশের মুহাজির ছিলেন। দুজনেই প্রথম দিকে ইসলাম গ্রহণ করেন এবং দুজনেই নবীর কাছের সাহাবা ছিলেন। আবু বকর উপস্থিত থাকলে কখনো নিজেকে বিবেচনা করবেন না জানিয়ে উমর নিজেকে সরিয়ে নেন। এরপরে বশির ইবনে শা'আদ প্রথম ব্যক্তি যিনি আবু বকরের হাতে বায়াত হন। এরপরে আবু বকর, উমর এবং আবু উবায়দাহ ইবনে আল জাররাহ এবং শাকিফার বাদবাকি লোক তার খিলাফত মেনে নেন।
আজ জুরকানির বর্ণনা অনুসারে, বশির আইন আত তামার যুদ্ধে শহীদ হন।
বাংলাদেশে যৌনতা

বাংলাদেশে যৌনতা ধর্ম ও সংস্কৃতি দ্বারা প্রভাবিত হয়। বাংলাদেশী সংস্কৃতি মূলত রক্ষণশীল এবং পুরুষতান্ত্রিক। যৌনশিক্ষা, প্রেম এবং যৌন আচরণ সহ বাংলাদেশের সমাজে বেশ কয়েকটি বিষয় নিষিদ্ধ।
বাংলাদেশ আনুষ্ঠানিক বিবাহের একটি ঐতিহ্যবাহী সংস্কৃতি অনুসরণ করে যেখানে একটি বিবাহ কেবল তখনই করা সম্ভব যখন কোনও পুরুষ বেকার থাকে না। এবং মানব প্রজনন বাংলাদেশী পরিবার-ব্যবস্থার মূল ভিত্তি হয়। বাংলাদেশের সমাজ যেহেতু সামাজিক রক্ষণশীলতার উপর ভিত্তি করে, প্রেমের বিবাহ সামাজিকভাবে নিষিদ্ধ এবং এটি জনসংখ্যার একটি বিশাল অংশ নেতিবাচকভাবে দেখে। এবং কর্মসংস্থান যথাযথতার সাথে সাদৃশ্যপূর্ণ এবং বাংলাদেশী সমাজের স্বামী বা স্ত্রীদের মধ্যে একজন পুরুষের সাংস্কৃতিকভাবে সর্বদা একজন মহিলার সাথে সুসম্পর্কে জড়িয়ে থাকার জন্য পুরুষের আয়ের একটি মাধ্যম থাকতে হয়।
বেশিরভাগ বাংলাদেশীই ইসলামের অনুসারী। এই কারণে ইসলামী যৌন আইনশাস্ত্র দেশে প্রচুর পরিমাণে অনুশীলন করা হয় যা কেবলমাত্র স্বামী / স্ত্রীর মধ্যে যৌন আচরণকে সমর্থন করে এবং যা মূলত প্রজননকে কেন্দ্র করে ।
স্কুলগুলিতে বাংলাদেশের একটি যৌন শিক্ষার ব্যবস্থা রয়েছে যা অনেকটা রক্ষণশীল উপায়ে শেখানো হয়।
বাংলাদেশে যে কোনও ধরনের পর্নোগ্রাফি দেখা বা সংরক্ষণ করে রাখা অবৈধ, এটির বিরুদ্ধে ২০১২ সালে একটি আইন সংসদে পাস করা হয়েছিল। এটি ২০১৯ সালে কার্যকর করা হয়েছে এবং দেশে ১২৯৯ টিরও বেশি পর্ন সাইট ব্লক করা হয়েছে।
সমকামী আচরণ সমাজে অবৈধ এবং প্রত্যাখ্যান করা হয়। ২০১৪ সালে, রূপবাণ নামে প্রথম এলজিবিটিকিউ ম্যাগাজিন চালু হয়েছিল। একই বছর বাংলাদেশ তার প্রথম ট্রান্স গৌরব পদযাত্রা অনুষ্ঠিত হয়েছিল।
২০০০ সাল থেকে পতিতাবৃত্তি আইনসম্মত হলেও প্রথাটি সামাজিকভাবে প্রত্যাখ্যান করা হয়। মহিলা এবং পুরুষ উভয়কে পতিতাবৃত্তি পেশায় পাওয়া যেতে পারে।